Avviż Legali Importanti

|

52006PC0428

Proposta għal regolament tal-Parlament Ewropew u tal-Kunsill dwar l-addittivi ta’ l-ikel {SEG(2006) 1040} {SEG(2006) 1041}  /* KUMM/2006/0428 finali - COD 2006/0145 */

	[pic] | KUMMISSJONI TAL-KOMUNITAJIET EWROPEJ |Brussel 28.7.2006KUMM(2006) 428 finali2006/0145 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar l-addittivi ta’ l-ikel(preżentata mill-Kummissjoni) {SEG(2006) 1040} {SEG(2006) 1041}MEMORANDUM TA’ SPJEGAZZJONI1. IL-KUNTEST TAL-PROPOSTA( Ir-raġunijiet għall-proposta u l-għanijiet tagħhaFil- White Paper dwar is-Sigurtà ta’ l-Ikel (COM (1999) 719 finali), il-Kummissjoni ħabbret li għandha taġġorna u tissemplifika l-leġiżlazzjoni eżistenti tal-Komunità dwar l-addittivi ta’ l-ikel (l-Azzjoni 11 fil- White Paper ). L-għanijiet ta’ din il-proposta huma:-  Li tiġi ssemplifikata l-leġiżlazzjoni dwar l-addittivi ta’ l-ikel billi jinħoloq strument wieħed għall-prinċipji, il-proċeduri u l-approvazzjonijiet;-  Li l-Kummissjoni tingħata s-setgħat implimentattivi biex tiġi aġġornata l-lista Komunitarja ta’ l-addittivi ta’ l-ikel awtorizzati;-  Li tkun ikkonsultata l-Awtorità Ewropea dwar is-Sigurtà fl-Ikel (EFSA) għall-evalwazzjoni tas-sigurtà ta’ l-addittivi ta’ l-ikel;-  Li jkun stabbilit programm ta’ evalwazzjoni mill-ġdid għall-addittivi ta’ l-ikel eżistenti;-  Li tkun meħtieġa l-awtorizzazzjoni ta’ l-addittivi li jikkonsistu minn, li fihom jew li jkunu prodotti minn organiżmu modifikat ġenetikament skond ir-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar ikel u għalf modifikat ġenetikament.( Il-kuntest ġeneraliL-awtorizzazzjoni u l-użu ta’ l-addittivi ta’ l-ikel f’oġġetti ta’ l-ikel ġew armonizzati fl-Unjoni Ewropea sa mill-1995, meta kienet ġiet adottata l-aħħar waħda mid-direttivi speċifiċi dwar l-addittivi ta’ l-ikel (95/2/KE). Il-leġiżlazzjoni attwaliattwali tikkonsisti minn 4 direttivi ta’ ko-deċiżjoni (qafas u 3 direttivi speċifiċi) u minn 3 Direttivi tal-Kummissjoni (speċifikazzjonijiet).Il-leġiżlazzjoni dwar l-addittivi ta’ l-ikel hIt-traduzzjoni tal-kundizzjunal EN għall-MT ma tantx hija straightQed nuża dawn il-kriterji a l-uniku qasam tekniku fejn l-approvazzjoni għall-użu ta’ sustanza teħtieġ proċedura ta’ ko-deċiżjoni, li tagħmel il-ġestjoni ta’ l-approvazzjonijiet ineffiċjenti u bil-mod.Fl-istess waqt qed ikunu proposti żewġ proposti relatati:1. Proposta dwar ir-Regolament (KE) Nru […] li jistabbilixxi proċedura ta’ awtorizzazzjoni komuni għall-addittivi ta’ l-ikel, għall-enzimi ta’ l-ikel u u għas-sustanzi li jagħtu t-togħma lill-ikel2. Proposta għal Regolament dwar l-enzimi ta’ l-ikel.( Id-dispożizzjonijiet eżistenti fil-qasam tal-propostaId-Direttiva tal-Kunsill 89/107/KEE dwar l-approssimazzjoni tal-liġijiet ta’ l-Istati Membri li jirrigwardaw l-addittivi ma’ l-ikel awtorizzati għall-użu fl-oġġetti ta’ l-ikel maħsuba għall-konsum mill-bniedem tistabbilixxi l-prinċipji ġenerali għall-awtorizzazzjoni ta’ l-addittivi ta’ l-ikel fl-Unjoni Ewropea.Din id-Direttiva hija komplementata mid-Direttivi tal-Parlament Ewropew u tal-Kunsill 94/35/KE dwar is-sustanzi li jagħtu ħlewwa għall-użu f’oġġetti ta’ l-ikel, 94/36/KE dwar il-kuluri għall-użu fl-ikel, u 95/2/KE dwar l-addittivi ta' l-ikel għajr kuluri u sustanzi li jagħtu ħlewwa. Dawn it-3 direttivi jistabbilixxu l-lista ta’ l-addittivi ta’ l-ikel awtorizzati u l-kondizzjonijiet ta’ l-użu tagħhom għajr l-oħrajn kollha.Barra minn hekk, il-Parlament Ewropew u l-Kunsill adottaw id-Deċiżjoni Nru 292/97/KE dwar iż-żamma tal-liġijiet nazzjonali li jipprojbixxu l-użu ta’ ċerti addittivi fil-produzzjoni ta’ ċerti oġġetti ta’ l-ikel speċifiċi.Il-proposta tiġbor flimkien id-dispożizzjonijiet kollha li ssemmew aktar ’il fuq.( Il-konsistenza mal-politika u ma’ l-għanijiet l-oħra ta’ l-UnjoniMa japplikax.2. IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT( Il-Konsultazzjoni mal-partijiet interessatiIl-metodi ta’ konsultazzjoni, is-setturi ewlenin ikkonċernati u profil ġenerali ta’ min wieġebSaret tfittxija għall-opinjoni ta’ l-Istati Membri u tal-partijiet interessati permezz ta’ konsultazzjonijiet li saru f’diversi gruppi ta’ ħidma, kif ukoll matul il-kuntatti bilaterali mal-partijiet interessati li ilhom isiru sa mis-sena 2000. Fost il-partijiet interessati li ġew konsultati kien hemm:Il-BEUC (L-Organizzazzjoni Ewropea tal-Konsumaturi)Is-CIAA (Il-Konfederazzjoni ta’ l-Industriji ta’ l-Ikel u tax-Xorb ta’ l-UE)L-ISA (L-Assoċjazzjoni Internazzjonali tas-Sustanzi li Jagħtu Ħlewwa)Is-CEFIC (Il-Kunsill Ewropew ta’ l-Industrija Kimika)L-AMFEP (L-Assoċjazzjoni tal-Produtturi u tal-Formulazzjonijiet tal-Prodotti ta’ l-Enzimi)L-ELC (Il-Federazzjoni ta’ l-Industriji Ewropej ta’ l-Addittivi ta’ l-Ikel u ta’ l-Enzimi ta’ l-Ikel)Il-FEDIMA (Il-Federazzjoni ta’ l-Industriji tal-Prodotti Intermedji għan-Negozji tal-Furnara u tal-Ħelu fiż-ŻEE)Iċ-CAOBISCO (L-Assoċjazzjoni ta’ l-Industriji taċ-Ċikkulata, tal-Gallettini u tal-Ħelu ta’ l-UE)Barra minn hekk, fit-22.2.2005 ġie ċċirkolat kwestjonarju dwar l-impatti tal-proposta fost il-partijiet interessati differenti, fejn sa tmiem il-konsultazzjoni kienu waslu 70 tweġiba.Sommarju tat-tweġibiet u kif tqiesuWara kull konsultazzjoni, tqiesu l-kummenti u ġew adattati t-testi. Il-punti li ġejjin tqajmu speċifikament u l-kummenti tqiesu kif ġej:1. L-armonizzazzjoni u l-ambitu tal-leġiżlazzjoni:Matul l-iżvilupp ta’ din il-proposta tqies jekk id-definizzjoni ta’ għajnuna għall-ipproċessar setgħetx tiġi riveduta biex jitnaqqsu d-diffikultajiet ta’ interpretazzjoni jew le. Madankollu, l-industrija ta’ l-ikel qieset li bidla bħal din għandha tikkawża impatt konsiderevoli, u għalhekk kien deċiż li f’dan l-istadju ma ssirx bidla bħal din iżda li jitqiesu metodi oħra, bħalma huma l-iżvilupp ta’ linji ta’ gwida interpretattivi miftiehma li jkunu bbażati fuq id-definizzjoni attwali.2. L-awtorizzazzjoni bi żmien limitat:L-industrija indikat b’mod qawwi li awtorizzazzjoni bi żmien limitat setgħet tkun ostakluostaklu għall-innovazzjoni, u għandha tintroduċi inċertezza fis-suq ta’ l-addittivi ta’ l-ikel. Min-naħa l-oħra, l-Istati Membri u l-organizzazzjonijiet tal-Konsumaturi qiesu li l-approvazzjonijiet ta’ l-addittivi għandhom jinżammu taħt xi forma ta’ reviżjoni biex ikun żgurat li r-Regolament jibqa’ attwali. Għalhekk, kienet proposta soluzzjoni ta’ kompromess fejn il-produtturi jew l-utenti ta’ l-addittivi għandhom jipprovdu lill-Kummissjoni, fuq talba tagħha, bl-informazzjoni dwar l-użi attwali tagħhom.3. Il-perjodi tranżitorji:Bħala parti mill-armonizzazzjoni u mill-iżvilupp ta’ l-ambitu ta’ dan ir-Regolament, qed ikun propost biex ikun regolat b’mod addizjonali l-użu ta’ l-addittivi fl-addittivi u fl-enzimi, kif diġà qed jiġri għall-addittivi li jintużaw fis-sustanzi li jagħtu t-togħma. Għalkemm dan se jkollu xi ftit impatt fuq l-industrija ta’ l-ikel, dan il-pass kien ġeneralment milqugħ tajjeb mill-partijiet interessati kollha. Madankollu, l-industrija ta’ l-ikel issuġġeriet li jkun inkluż perjodu ta’ żmien xieraq biex wieħed jaħseb għal din il-bidla. Għalhekk, din il-proposta tipprevedi perjodu tranżitorjutranżitorju ta’ 5 snin biex jitnaqqas l-impatt ta’ din il-miżura.( Il-ġbir u l-użu tal-kompetenzaMa kien hemm l-ebda bżonn ta’ kompetenza esterna.( Il-valutazzjoni ta’ l-impattL-impatt ambjentaliM’għandu jkun hemm l-ebda impatt ambjentali minn kwalunkwe waħda mill-għażliet ta’ politika meqjusa, ladarba l-industrija konċernata hija involuta fl-ipproċessar sekondarju u terzjarju tal-prodotti ta’ l-ikel. L-addittivi diġà huma disponibbli u qed jintużaw estensivament.L-ebda azzjoniL-impatt ekonomikuIl-proċess biex ikunu emendati l-awtorizzazzjonijiet ta’ l-addittivi xorta għandu jkun jeħtieġ il-proċedura twila ta’ ko-deċiżjoni, li tinkludi ż-żmien li l-Istati Membri jieħdu għall-implimentazzjoni ta’ l-awtorizzazzjoni. Dan kieku jkompli jkun ta’ ostaklu għall-innovazzjoni min-naħa ta’ l-industrija, u għalhekk l-iżviluppi teknoloġiċi ma jkunux imħeġġa.L-impatt soċjaliL-EFSA ma tkunx meħtieġa twettaq reviżjoni li tivvaluta mill-ġdid l-addittivi kollha li huma approvati bħalissa, u l-konsumaturi m’għandhomx jibbenefikaw mill-kontrolli addizzjonali dwar l-użu ta’ addittivi li jintużaw fl-addittivi u fl-enzimi ta’ l-ikel.L-ebda azzjoni leġiżlattivaL-impatt ekonomikuIl-proċess li jkunu emendati l-awtorizzazzjonijiet ta’ l-addittivi xorta għandu jeħtieġ il-proċedura twila ta’ ko-deċiżjoni, li tinkludi ż-żmien li l-Istati Membri jkunu ħadu għall-implimentazzjoni ta’ l-awtorizzazzjoni. Dan kieku jkompli jkun ta’ ostaklu għall-innovazzjoni min-naħa ta’ l-industrija, fejn l-iżviluppi teknoloġiċi ma jkunux imħeġġa. L-Istati Membri u l-partijiet interessati għandhom jelaboraw u jiftiehmu dwar kodiċi ta’ prattika li jikkonċerna l-użu ta’ l-addittivi fl-addittivi u fl-enzimi.L-impatt soċjaliIl-konsumaturi m’għandhomx jibbenefikaw minn assigurazzjoni miżjuda dwar is-sigurtà ta’ l-ikel.L-għażla leġiżlattivaIl-leġiżlazzjoni dwar l-addittivi hija diġà armonizzata fl-Unjoni Ewropea kollha, u għalhekk ħafna aspetti ta’ l-azzjoni leġiżlattiva proposta se jkollhom impatt limitat. Din l-azzjoni, madankollu, se taffettwa l-manifatturi kollha ta’ l-addittivi ta’ l-ikel u se jkollha impatti konsegwenzjali fuq l-industrija ta’ l-ikel.L-impatt ekonomikuL-introduzzjoni tal-komitoloġija għall-approvazzjonijiet ta’ l-addittivi se jkollha impatt pożittiv fuq l-industrija, minħabba li l-proċeduri biex ikunu permessi addittivi ġodda se tkun aktar mgħaġġla. Din għandha l-potenzjal li jingħata stimolu lill-investiment fl-iżvilupp ta’ addittivi ġodda billi jitneħħa ħafna mid-dewmien li bħalissa huwa assoċjat mat-twettiq tal-benefiċċji ta’ l-iżviluppi l-ġodda. Se jkun hemm impatt ekonomiku mill-estensjoni ta’ l-ambitu biex ikunu koperti l-addittivi fl-addittivi u fl-enzimi, fejn xi sustanzi ġodda jistgħu jeħtieġu awtorizzazzjoni, madankollu n-numru ta’ sustanzi bħal dawn huwa maħsub li se jkun baxx. Se jkun hemm ukoll impatt żgħir minħabba l-aġġornament tal-folji tad-data tekniċi u wkoll minn bidliet minuri fl-ittikkettar, minħabba t-tneħħija ta’ l-enzimi mill-ambitu. Madankollu, dawn se jkunu spiża ta’ darba u l-effett għandu jitneħħa bl-użu ta’ perjodi tranżitorjitranżitorji xierqa li ġew inklużi biex ikun hemm żmien ħalli wieħed jadatta għal dawn il-bidliet. Bidliet bħal dawn x’aktarx mhux se jaffettwaw kemm jiswew l-oġġetti li jinbiegħu lill-konsumaturi.L-impatt soċjaliIl-konsumaturi se jibbenefikaw minn assigurazzjonijiet miżjuda dwar il-kompożizzjoni u s-sigurtà ta’ l-ikel li jixtru. L-organizzazzjonijiet tal-konsumaturi, madankollu, esprimew ċertu tħassib li l-introduzzjoni tal-komitoloġija tista’ tnaqqas it-trasparenza ġenerali tal-proċess, fejn l-awtorizzazzjonijiet mhux se jkunu aktar skrutinizzati u diskussi bl-istess mod mill-Parlament Ewropew. L-użu tal-komitoloġija, madankollu, huwa xieraq għaliex il-leġiżlazzjoni dwar l-addittivi ta’ l-ikel hija waħda mill-ftit oqsma fil-liġi dwar l-ikel fejn il-ko-deċiżjoni għadha meħtieġa għal emendi li fil-parti l-kbira huma tekniċi. Il-ħtieġa tal-konsumatur u l-benefiċċju teknoloġiku se jibqgħu parametri importanti li jridu jitqiesu mir-rappreżentanti ta’ l-Istati Membri meta l-awtorizzazzjonijiet jiġu diskussi taħt il-proċedura tal-komitoloġija. Flimkien mal-proċeduri formali tal-komitoloġija u mal-pubblikazzjoni ta’ rutina fuq l-internet ta’ l-aġendi għal-laqgħat tal-kumitat permanenti, se jitkomplew il-metodi l-oħra ta’ konsultazzjoni. Dawn se jinkludu d-diskussjoni ta’ l-emendi għal-leġiżlazzjoni fi gruppi ta’ ħidma esperti jew f’fora oħrajn fejn bħas-soltu jkunu mistiedna gruppi ta’ konsumaturi u partijiet interessati oħra.It-tneħħija tar-regolamenti tal-leġiżlazzjoni dwar l-addittiviL-impatt ekonomikuIt-tneħħija tar-regolamenti tista’ tirriżulta f’li jsiru valutazzjonijiet tar-riskju differenti għall-addittivi bejn l-Istati Membri. L-Istati Membri jistgħu wkoll jistipulaw proċeduri differenti ta’ awtorizzazzjoni. Għalhekk pass bħal dan għandu jkollu impatt fuq il-piż amministrattiv għall-awtoritajiet kompetenti ta’ l-Istati Membri biex jidħlu għal dan ix-xogħol addizzjonali. Bħala konsegwenza, dan għandu jippreżenta wkoll piż amministrattiv konsiderevoli fuq il-manifatturi ta’ l-addittivi ta’ l-ikel, fejn għandu jkun hemm il-ħtieġa li japplikaw għall-awtorizzazzjoni individwalment fl-Istati Membri kollha fejn jixtiequ jużaw l-addittiv. Dan għandu jkollu effett ukoll fuq l-industrija ta’ l-ikel u fuq il-kummerċ internazzjonali.L-impatt soċjaliGħalkemm il-prinċipji ġenerali tal-liġi dwar l-ikel japplikaw, it-tneħħija tar-regolamenti tal-leġiżlazzjoni dwar l-addittivi xorta tista’ twassal għal deterjorament fil-protezzjoni tal-konsumaturi fejn għandhom x’jaqsmu l-addittivi ta’ l-ikel. Dan jista’ jiġri minħabba l-gradi differenti ta’ valutazzjoni tar-riskju li jkunu qed isiru fl-Istati Membri, flimkien mad-differenzi potenzjali fl-interpretazzjoni ta’ valutazzjonijiet bħal dawn. Id-diverġenza li tirriżulta fl-awtorizzazzjonijiet ta’ l-addittivi tkun tikkomplika wkoll il-proċeduri biex jiġi kkalkulat u paragunat il-konsum ta’ l-addittivi ta’ l-ikel awtorizzati ma’ l-Unjoni Ewropea kollha u fl-Istati Membri individwali, fejn l-ikel importat għandu jkun soġġett għal awtorizzazzjonijiet ta’ addittivi differenti.Il-Kummissjoni wettqet valutazzjoni ta’ l-impatt li ġiet elenkata fil-Programm ta’ Xogħol, li r-rapport tagħha huwa aċċessibbli fuq [ http://ec.europa.eu/food/food/chemicalsafety/additives/index_en.htm ].3. L-ELEMENTI LEGALI TAL-PROPOSTA( Sommarju ta’ l-azzjoni propostaIl-ħolqien ta’ Regolament tal-Parlament u tal-Kunsill dwar l-addittivi ta’ l-ikel li jistabbilixxi l-prinċipji għall-użu ta’ l-addittivi ta’ l-ikel u li jistabbilixxi l-lista pożittiva tas-sustanzi li jistgħu jintużaw bħala addittivi ta’ l-ikel.Ir-revoka tad-Direttiva tal-Kunsill 89/107/KEE dwar l-approssimazzjoni tal-liġijiet ta’ l-Istati Membri li jirrigwardaw l-addittivi ma’ l-ikel awtorizzati għall-użu fl-oġġetti ta’ l-ikel maħsuba għall-konsum mill-bniedem, tad-Direttivi tal-Parlament Ewropew u tal-Kunsill 94/35/KE dwar is-sustanzi li jagħtu ħlewwa għall-użu f’oġġetti ta’ l-ikel, 94/36/KE dwar il-kuluri għall-użu f’oġġetti ta’ l-ikel u 95/2/KE dwar l-addittivi ta’ l-ikel għajr kuluri u sustanzi li jagħtu ħlewwa, u tad-Deċiżjoni tal-Parlament Ewropew u tal-Kunsill Nru. 292/97/KE dwar iż-żamma tal-liġijiet nazzjonali li jipprojbixxu l-użu ta’ ċerti addittivi fil-produzzjoni ta’ ċerti oġġetti ta’ l-ikel speċifiċi.( Il-bażi legaliL-Artikolu 95( Il-prinċipju tas-sussidjarjetàIl-prinċipju tas-sussidjarjetà japplika sakemm il-proposta ma taqax taħt il-kompetenza esklużiva tal-Komunità.L-għanijiet tal-proposta ma jistgħux jintlaħqu biżżejjed mill-Istati Membri għar-raġunijiet li ġejjin.L-azzjoni mill-Istati Membri tista’ twassal biss għal sitwazzjoni konfuża għall-konsumaturi, b’livelli differenti ta’ protezzjoni, u għal nuqqas ta’ kunfidenza f’ċerti Stati Membri u fis-suq intern.Azzjoni Komunitarja se tissodisfa aħjar l-għanijiet tal-proposta għar-raġuni(jiet) li ġejja(ġejjin).Jeħtieġ tkun immaniġġjata lista pożittiva b’madwar 300 addittiv ta’ l-ikel. Dan jeħtieġ metodu armonizzat u ċentralizzat.L-effiċjenza tal-proċedura ta’ l-awtorizzazzjoni u tal-funzjonament effettiv tas-suq intern se jindikaw li l-għanijiet jintlaħqu l-aħjar mill-Unjoni Ewropea.Il-funzjonament effettiv tas-suq intern f’relazzjoni ma’ l-addittivi ta’ l-ikel użati fi u fuq l-ikel, waqt li jħarsu s-saħħa u l-interessi tal-konsumaturi Ewropej, jista’ jintlaħaq l-aħjar permezz ta’ proċedura ċentralizzata għall-awtorizzazzjoni.Il-proposta, għalhekk, hija konformi mal-prinċipju tas-sussidjarjetà.( Il-prinċipju tal-proporzjonalitàIl-proposta tikkonforma mal-prinċipju tal-proporzjonalità għar-raġuni(jiet) li ġejja(ġejjin).Il-miżura proposta tissemplifika d-dispożizzjonijiet attwali billi tikkombina erba’ Direttivi ta’ ko-deċiżjoni u Deċiżjoni waħda u billi tagħti s-setgħat implimentattivi lill-Kummissjoni biex toħloq u taġġorna l-lista Komunitarja ta’ l-addittivi ta’ l-ikel. Il-miżura proposta hija Regolament biex jaċċellera d-dħul fis-seħħ ta’ l-approvazzjonijiet u sabiex tkun evitata interpretazzjoni ħażina tad-dispożizzjonijiet.Il-piż amministrattiv se jkun minimizzat għaliex ir-Regolament se japplika direttament. Il-piż finanzjarju huwa minimizzat peress li d-dispożizzjonijiet attwali diġà jeżistu, u qed jiġu biss ssemplifikati.( L-għażla ta’ l-istrumentiL-istrumenti proposti: ir-regolament.Mezzi oħra ma jkunux xierqa għar-raġuni(jiet) li ġejja(ġejjin).Fl-UE il-qasam ta’ l-addittivi ta’ l-ikel huwa armonizzat għalkollox. L-użu mingħajr periklu ta’ l-addittivi ta’ l-ikel jiddependi mill-evalwazzjonijiet tas-sigurtà u mill-kondizzjonijiet permessi ta’ l-użu ta’ dawn is-sustanzi, għalhekk ir-rakkomandazzjonijiet jew l-awto-regolamenti m’għandhomx jiggarantixxu l-protezzjoni ta’ saħħet il-konsumatur. Din il-proposta tikkombina id-Direttiva ta’ qafas attwali u Direttivi speċifiċi fi strument uniku biex jiġi ffaċilitat l-użu ta’ l-addittivi ta’ l-ikel fl-UE.4. L-IMPLIKAZZJONIJIET BAġITARJIIl-Komunità tista’ tiffinanzja l-istabbiliment ta’ sistema u politika armonizzata fil-kamp ta' l-addittivi ta' l-ikel, inklużi:-  l-iżvilupp ta’ database adatt għall-ġbir u l-ħażna ta’ l-informazzjoni kollha konnessa mal-leġiżlazzjoni Komunitarja dwar l-addittivi ta’ l-ikel,-  l-organizzazzjoni ta’ l-istudji neċessarji għat-tħejjija u l-iżvilupp tal-leġiżlazzjoni dwar l-addittivi ta’ l-ikel,-  l-organizzazzjoni ta’ l-istudji neċessarji sabiex jiġu armonizzati l-proċeduri, il-kriterji tat-teħid tad-deċiżjonijiet u r-rekwiżiti dwar id-dejta, sabiex tiġi ffaċilitata l-mod kif jitqassam ix-xogħol bejn l-Istati Membri u tiġi żviluppata gwida f’dawn l-oqsma.5. INFORMAZZJONI ADDIZZJONALI( Is-simulazzjoni, il-fażi pilota u l-perjodu tranżitorjuKien hemm jew se jkun hemm perjodu tranżitorju għall-proposta.( Is-semplifikazzjoniIl-proposta tipprevedi s-semplifikazzjoni tal-leġiżlazzjoni.Se jkun hemm biss Regolament ta’ ko-deċiżjoni wieħed x’jiġi mmaniġġjat minflok l-erbgħa attwali. Il-lista pożittiva tista’ tinħoloq u tiġi aġġornata permezz tal-proċedura tal-komitoloġija. Barra minn hekk, peress li l-miżura hija Regolament, dan se jaċċellera sew il-proċedura ta’ approvazzjoni għall-addittivi ta’ l-ikel.Il-proposta hija inkluża fil-Programm ta’ Xogħol u Leġiżlazzjoni tal-Kummissjoni taħt ir-referenza 2005/SANCO/034.( Ir-revoka tal-leġiżlazzjoni eżistentiL-adozzjoni tal-proposta se twassal għar-revoka tal-leġiżlazzjoni eżistenti.( Iż-Żona Ekonomika EwropeaL-att propost jikkonċerna kwistjoni taż-ŻEE u għalhekk għandu jkun estiż għaż-Żona Ekonomika Ewropea.( Spjegazzjoni dettaljata tal-propostaKapitolu I – Is-suġġett, l-ambitu u d-definizzjonijietL-addittivi ta’ l-ikel użati fl-ikel, fl-addittivi ta’ l-ikel u fl-enzimi ta’ l-ikel għandhom ikunu soġġetti għal valutazzjoni tas-sigurtà u għal approvazzjoni permezz tal-listi pożittivi Komunitarji.Kapitolu II – Il-listi Komunitarji ta’ l-addittivi ta’ l-ikel approvatiL-addittivi ta’ l-ikel kollha u l-użu tagħhom fl-ikel se jiġu evalwati għall-kriterji li ġejjin: is-sigurtà, il-ħtieġa teknoloġika, il-benefiċċju għall-konsumatur u li l-konsumatur ma jiġix żgwidat bl-użu tagħhom.Skond id-deċiżjoni biex jiġu separati l-ġestjoni tar-riskju u l-valutazzjoni tar-riskju, l-applikazzjonijiet kollha għall-approvazzjoni ta’ addittivi ta’ l-ikel ġodda se jiġu diretti lill-EFSA, li se tagħmel l-evalwazzjonijiet tas-sigurtà. L-inklużjoni ta’ addittiv ta’ l-ikel fil-lista pożittiva Komunitarja se titqies mill-Kummissjoni fuq il-bażi ta’ l-opinjoni mill-EFSA. Barra mis-sigurtà tas-sustanza, il-kriterji ġenerali l-oħra (il-ħtieġa teknoloġika, l-aspetti relatati mal-konsumatur) iridu jkunu eżaminati qabel ma addittiv ta’ l-ikel jista’ jiġi inkluż fil-lista pożittiva Komunitarja. Dan se jsir mill-Kumitat Permanenti tal-Katina Alimentari u s-Saħħa ta’ l-Annimali (SCFCAH).L-inklużjoni finali fil-lista pożittiva se ssir mill-Kummissjoni billi tinkludi l-addittiv ta’ l-ikel u l-kondizzjonijiet ta’ l-użu tiegħu fl-Annessi II u III għal dan ir-Regolament.Addittiv ta’ l-ikel li jikkonsisti, ikun fih jew ikun prodott minn organiżmu modifikat ġenetikament, għandu jkun awtorizzat, fejn għandha x’taqsam il-modifikazzjoni ġenetika, skond ir-Regolament (KE) Nru 1829/2003 dwar ikel u għalf modifikat ġenetikament, qabel l-inklużjoni tiegħu fil-lista pożittiva taħt dan ir-Regolament.Għal kull addittiv ta’ l-ikel awtorizzat li jiġi inkluż fil-lista pożittiva trid tkun stabbilita speċifikazzjoni. Din ikun fiha l-kriterji dwar il-purità u tiddefinixxi l-oriġini ta’ addittiv ta’ l-ikel.Kapitolu III – L-użu ta’ l-addittivi ta’ l-ikel fl-ikelJiġu stabbiliti r-regoli ġenerali dwar it-tqegħid fis-suq ta’ ikel li fih l-addittivi ta’ l-ikel.Kapitolu IV – L-ittikkettarL-ittikkettar ta’ l-addittivi ta’ l-ikel mibjugħa lill-manifattur jew direttament lill-konsumatur huwa rregolat bid-Direttiva 89/107/KE. Din il-proposta taġġorna dawn ir-regoli.Kapitolu V – Id-dispożizzjonijiet proċedurali u l-implimentazzjoniBiex ikun żgurat li l-addittivi ta’ l-ikel ladarba jkunu awtorizzati jinżammu taħt osservazzjoni kontinwa u jkunu evalwati mill-ġdid kulmeta jkun meħtieġ, il-produtturi jew l-utenti ta’ l-addittivi ta’ l-ikel se jkunu obbligati jinformaw lill-Kummissjoni dwar kwalunkwe informazzjoni ġdida li tista’ taffettwa l-valutazzjoni tas-sigurtà ta’ l-addittiv ta’ l-ikel. Barra minn hekk, għandhom jipprovdu data dwar l-użu ta’ l-addittivi ta’ l-ikel biex ikunu jistgħu jsiru l-valutazzjonijiet tal-konsum fid-dieta.L-implimentazzjoni tal-miżuri proposti fir-Regolament se jkunu adottati mill-Kummissjoni skond il-proċedura regolatorja stabbilita fid-Deċiżjoni tal-Kunsill 1999/468/KE. Din tikkonsisti f’li jkun inkluż l-użu ta’ l-addittiv ta’ l-ikel u jkunu stabbiliti l-kondizzjonijiet ta’ l-użu fil-lista pożittiva kif ukoll ikunu stabbiliti l-ispeċifikazzjonijiet, inklużi l-kriterji dwar l-oriġini u l-kriterji tal-purità u l-verifikazzjoni ta’ kriterji bħal dawn. Peress li dawn huma kwistjonijiet ta’ teknikalità kbira li jiġu adottati fuq il-bażi ta’ prinċipji miftiehma b’mod komuni, għandhom ikunu fdati lill-Kummissjoni għal skopijiet ta’ effiċjenza u semplifikazzjoni.Kapitolu VI – Id-dispożizzjonijiet tranżitorji u finaliL-addittivi ta’ l-ikel li bħalissa huma inklużi fid-Direttivi 94/35/KE, 94/36/KE u 95/2/KE se jiġu inklużi fl-Anness II għal din il-proposta wara reviżjoni li titwettaq mis-SCFCAH. Il-Kumitat Permanenti se jivvaluta l-konformità ta’ l-awtorizzazzjonijiet eżistenti għall-addittivi ta’ l-ikel u tal-kondizzjonijiet tagħhom ta’ l-użu mal-kriterji ġenerali li ġew stabbiliti fir-Regolament, waqt li titqies l-opinjoni aħħarija dwar is-sigurtà ta’ l-addittiv ta’ l-ikel. Sakemm il-Kumitat ikun lesta r-reviżjoni ta’ l-awtorizzazzjonijiet eżistenti, id-Direttivi li ssemmew aktar ’il fuq għandhom jibqgħu japplikaw.L-Awtorità għandha tagħmel valutazzjoni tar-riskju fuq l-addittivi ta’ l-ikel kollha li bħalissa huma approvati. F’konsultazzjoni ma’ l-Awtorità, il-Kummissjoni għandha tistabbilixxi programm ta’ evalwazzjoni biex ikunu definiti l-ħtieġa u l-ordni tal-prijoritajiet għall-valutazzjoni tar-riskju. Fil-programm għandhom jiġu stabbiliti l-limiti taż-żmien għall-evalwazzjoni .Id-dispożizzjonijiet dwar l-addittivi fl-addittivi ta’ l-ikel (għajr għall-ġarriera) u fl-enzimi ta’ l-ikel se japplikaw wara intervall xieraq biex jingħata ż-żmien ħalli jitwettqu l-valutazzjonijiet tas-sigurtà.2006/0145 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar l-addittivi ta’ l-ikelIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,Wara li kkunsidraw il-proposta mill-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Waqt li jaġixxu skond il-proċedura stabbilita fl-Artikolu 251 tat-Trattat,Billi:1.  Il-moviment liberu ta’ ikel mhux perikoluż u sustanzjuż huwa aspett essenzjali tas-suq intern u jikkontribwixxi b’mod sinifikanti għas-saħħa u għall-benesseri taċ-ċittadini, u għall-interessi soċjali u ekonomiċi tagħhom.2.  Livell għoli ta’ protezzjoni għall-ħajja u s-saħħa tal-bniedem għandu jiġi żgurat biex titwettaq il-politika tal-Komunità.3.  Dan ir-Regolament jieħu post id-Direttivi u d-Deċiżjonijiet preċedenti li jikkonċernaw l-addittivi ta’ l-ikel permessi għall-użu fl-ikel, bil-ħsieb li jkunu żgurati l-funzjonament effettiv tas-suq intern u livell għoli ta’ protezzjoni għas-saħħa tal-bniedem u għall-interessi tal-konsumaturi permezz ta’ proċeduri komprensivi u semplifikati.4.  Dan ir-Regolament jarmonizza l-użu ta’ l-addittivi ta’ l-ikel f’ikel fil-Komunità. Dan jinkludi l-użu ta’ l-addittivi ta’ l-ikel f’ikel li huwa koperti bid-Direttiva tal-Kunsill 89/398/KEE tat-3 ta’ Mejju 1989 dwar l-approssimazzjoni tal-liġijiet ta’ l-Istati Membri dwar l-oġġetti ta’ l-ikel għal użu ta’ nutriment partikolari[3] u l-użu ta’ ċerti kuluri ta’ l-ikel għall-immarkar tas-saħħa tal-laħam u għat-tiżjin u għall-istampar tal-bajd. Dan jarmonizza wkoll l-użu ta’ addittivi ta’ l-ikel fl-addittivi ta’ l-ikel u fl-enzimi ta’ l-ikel, biex b’hekk ikunu żgurati s-sigurtà u l-kwalità tagħhom u jiġu ffaċilitati l-ħażna u l-użu tagħhom. L-aħħar kategorija qabel ma kinitx regolata fuq livell Komunitarju.5.  L-addittivi ta’ l-ikel huma sustanzi li normalment ma jkunux ikkonsmati bħala ikel fihom infushom iżda jiġu miżjuda ma’ l-ikel apposta għal raġuni teknoloġika, bħall-preservazzjoni ta’ l-ikel. Madankollu, sustanzi m’għandhomx jitqiesu bħala addittivi ta’ l-ikel meta jintużaw biex jagħtu aroma u/jew togħma. Barra minn hekk, sustanzi meqjusa bħala ikel li jistgħu jintużaw għal funzjoni teknoloġika, bħall-klorur tas-sodju jew iż-żagħfran għall-kulur u l-enzimi ta’ l-ikel, ukoll m’għandhomx jaqgħu fl-ambitu ta’ dan ir-Regolament. Fl-aħħarnett, fejn jikkonċerna l-enzimi ta’ l-ikel, dawn huma koperti bir-Regolament (Nru) …[dwar l-enzimi ta’ l-ikel][4], li jeskludi l-applikazzjoni ta’ dan ir-Regolament.6.  Is-sustanzi li ma jiġux ikkonsmati bħala ikel fihom infushom iżda jintużaw apposta fl-ipproċessar ta’ l-ikel, li jibqgħu biss bħala residwi fl-ikel finali u li ma jkollhomx effett teknoloġiku fil-prodott finali (għajnuniet għall-ipproċessar), m’għandhomx ikunu koperti b’dan ir-Regolament.7.  L-addittivi ta’ l-ikel għandhom jiġu approvati u użati biss jekk jissodisfaw il-kriterji stabbiliti f’dan ir-Regolament. L-addittivi ta’ l-ikel iridu jkunu mingħajr periklu meta jintużaw, irid ikun hemm ħtieġa teknoloġika għall-użu tagħhom, l-użu tagħhom ma jridx jiżgwida lill-konsumatur, u l-użu tagħhom irid ikun ta’ benefiċċju għall-konsumatur.8.  L-addittivi ta’ l-ikel jridu dejjem jikkonformaw ma’ l-ispeċifikazzjonijiet approvati. L-ispeċifikazzjoni għandha tinkludi informazzjoni biex ikun identifikat b’mod adegwat l-addittiv ta’ l-ikel, inkluża l-oriġini, u li jkunu deskritti l-kriterji aċċettabbli tal-purità. L-ispeċifikazzjonijiet żviluppati qabel għall-addittivi ta’ l-ikel fid-Direttiva tal-Kummissjoni 95/31/KE tal-5 ta’ Lulju 1995 li tistabbilixxi l-kriterji speċifiċi tal-purità ta' sustanzi li jagħtu ħlewwa għall-użu f'oġġetti ta' l-ikel[5], fid-Direttiva tal-Kummissjoni 95/45/KE tas-26 ta’ Lulju 1995 li tistabbillixxi l-kriterji speċifiċi tal-purità li jikkonċernaw il-kuluri li jintużaw fl-oġġetti ta’ l-ikel[6] u fid-Direttiva tal-Kummissjoni 96/77/KE tat-2 ta’ Diċembru 1996 li tispeċifika l-kriterji tal-purità rigward l-addittivi ta’ l-ikel apparti mill-kuluri u s-sustanzi li jagħtu ħlewwa,[7] għandhom jinżammu sakemm l-addittivi korrispondenti jiġu inklużi fl-Annessi għal dan ir-Regolament. Meta jsir dan, l-ispeċifikazzjonijiet li huma relatati ma’ addittivi bħal dawn għandhom ikunu stabbiliti f’Regolament. Dawk l-ispeċifikazzjonijiet għandhom jirrelataw direttament ma’ l-addittivi li jiġu inklużi fil-listi Komunitarji fl-Annessi għal dan ir-Regolament. Madankollu, meta jitqiesu l-karattru u s-sustanza komplessi ta’ speċifikazzjonijiet bħal dawn għal skop ta’ ċarezza, m’għandhomx jiġu integrati bħala tali f’dawk il-listi Komunitarji, iżda għandhom jiġu stabbiliti f’Regolament jew f’Regolamenti separati.9.  Uħud mill-addittivi ta’ l-ikel huma permessi għal użi speċifiċi għal ċerta prattika u ċerti proċessi enoloġiċi. L-użu ta’ addittivi ta’ l-ikel bħal dawn għandu jikkonforma ma’ dan ir-Regolament u mad-dispożizzjonijiet speċifiċi li ġew stabbiliti fil-leġiżlazzjoni Komunitarja rilevanti.10.  Biex tkun żgurata l-uniformità, il-valutazzjoni tar-riskju u l-approvazzjoni ta’ l-addittivi ta’ l-ikel għandhom isiru skond il-proċedura li ġiet stabbilita fir-Regolament (KE) Nru […] li jistabbilixxi proċedura ta’ awtorizzazzjoni komuni għall-addittivi ta’ l-ikel, għall-enzimi ta’ l-ikel u għas-sustanzi li jagħtu t-togħma lill-ikel[8].11.  Skond ir-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà ta’ l-ikel,[9] l-Awtorità Ewropea dwar is-Sigurtà fl-Ikel (‘l-Awtorità’), għandha tkun ikkonsultata dwar kwistjonijiet li huwa probabbli li jaffettwaw is-saħħa pubblika.12.  Addittiv ta’ l-ikel li jaqa’ fl-ambitu tar-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar ikel u għalf modifikat ġenetikament[10] għandu jkun awtorizzat taħt dak ir-Regolament qabel ma jiġi approvat taħt dan ir-Regolament.13.  Addittiv ta’ l-ikel li diġà kien approvat taħt dan ir-Regolament li jitħejja b’metodi ta’ produzzjoni jew b’materjali tal-bidu li huma differenti b’mod sinifikanti minn dawk li huma inklużi fl-evalwazzjoni tar-riskju ta’ l-Awtorità, jew li huma differenti minn dawk koperti mill-ispeċifikazzjonijiet stabbiliti, għandu jiġu sottomess għall-evalwazzjoni mill-Awtorità għal evalwazzjoni b’enfażi fuq l-ispeċifikazzjonijiet. Metodi ta’ produzzjoni jew materjali tal-bidu li huma differenti b’mod sinifikanti jistgħu jfissru bidla fil-metodu tal-produzzjoni, mill-estrazzjoni minn pjanta sal-produzzjoni bil-fermentazzjoni billi jintuża mikroorganiżmu jew modifikazzjoni ġenetika tal-mikroorganiżmu oriġinali.14.  L-addittivi ta’ l-ikel għandhom jinżammu taħt osservazzjoni kontinwa u jridu jkunu evalwati mill-ġdid kulmeta jkun meħtieġ fid-dawl tal-kondizzjonijiet ta’ l-użu li jinbidlu u fid-dawl ta’ informazzjoni xjentifika ġdida.15.  L-Istati Membri li żammew il-projbizzjonijiet fuq l-użu ta’ ċerti addittivi f’ċerta ikel speċifiku li jitqies bħala tradizzjonali u li jiġi prodott fit-territorju tagħhom għandhom jingħataw il-permess li jkomplu japplikaw dawk il-projbizzjonijiet. Madankollu, dwar prodotti bħall-‘Feta’ jew bħas-‘Salame cacciatore’, ir-Regolament preżenti huwa mingħajr preġudizzju għal regoli aktar restrittivi li huma marbuta ma’ l-użu ta’ ċerti denominazzjonijiet taħt ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u d-denominazzjoni ta’ l-oriġini tal-prodotti agrikoli u l-prodotti ta’ l-ikel[11] u r-Regolament tal-Kunsill (KEE) Nru 2082/92 ta’ l-14 ta’ Lulju 1992 dwar ċertifikati ta’ karattru speċifiku għall-prodotti agrikoli u l-prodotti ta’ l-ikel[12].16.  L-addittivi ta’ l-ikel jibqgħu soġġetti għall-obbligi ġenerali ta’ l-ittikkettar kif provdut fid-Direttiva 2000/13/KE u, skond kif ikun il-każ, fir-Regolamenti (KE) Nri 1829/2003 u 1830/2003. Barra minn hekk, f’dan ir-Regolament għandu jkunu inklużi d-dispożizzjonijiet speċifiċi dwar l-ittikkettar ta’ l-addittivi ta’ l-ikel mibjugħa bħala tali lill-manifattur jew lill-konsumatur finali.17.  Il-miżuri meħtieġa għall-implimentazzjoni ta’ dan ir-Regolament għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni[13]18.  Biex tkun żviluppata u aġġornata l-leġiżlazzjoni Komunitarja dwar l-addittivi ta’ l-ikel b’mod proporzjonat u effettiv, huwa neċessarju li tinġabar id-data, tinqasam l-informazzjoni u jkun koordinat ix-xogħol bejn l-Istati Membri. Għal dak l-iskop, jista’ jkun utli li jsiru studji li jindirizzaw kwistjonijiet speċifiċi biex jiġi ffaċilitat il-proċess tat-teħid ta’ deċiżjonijiet. Ikun xieraq li bħala parti mill-proċedura baġitarja tagħha l-Komunità tkun tista’ tiffinanzja studji bħal dawn. Il-finanzjament ta’ miżuri bħal dawn huwa kopert mir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi ta' l-għalf u l-ikel, mas-saħħa ta' l-annimali u mar-regoli dwar il-welfare ta' l-annimali[14] u għalhekk il-bażi legali għall-finanzjament tal-miżuri ta’ hawn fuq se tkun ir-Regolament (KE) Nru 882/2004.19.  L-Istati Membri għandhom iwettqu kontrolli uffiċjali biex jinfurzaw il-konformità ma’ dan ir-Regolament skond ir-Regolament (KE) Nru 882/2004.20.  Minħabba li l-għan ta’ l-azzjoni li għandha tittieħed, jiġifieri li jkunu stabbiliti r-regoli Komunitarji dwar l-addittivi ta’ l-ikel, ma jistax jinkiseb biżżejjed mill-Istati Membri u għalhekk, minħabba l-unità tas-suq u minħabba l-livell għoli ta’ protezzjoni tal-konsumatur, jista’ jinkiseb aħjar fuq livell Komunitarju, il-Komunità tista’ tadotta miżuri skond il-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju tal-proporzjonalità, kif stabbilit f’dak l-Artikolu, dan ir-Regolament ma jmurx lil hinn minn dak li huwa meħtieġ biex jinkisbu dawk l-għanijiet.21.  Wara l-adozzjoni ta’ dan ir-Regolament, il-Kummissjoni, mgħejjuna mill-Kumitat Permanenti tal-Katina Alimentari u s-Saħħa ta’ l-Annimali, għandha tirrevedi l-awtorizzazzjonijiet eżistenti kollha għall-kriterji, għajr is-sigurtà, bħalma huma l-konsum, il-ħtieġa teknoloġika u l-potenzjal li jiġi żgwidat il-konsumatur. L-addittivi ta’ l-ikel kollha li jkunu se jkomplu jiġu awtorizzati fil-Komunità għandhom jiġu trasferiti għal-listi Komunitarji fl-Annessi II u III għal dan ir-Regolament. L-Anness III għal dan ir-Regolament għandu jkun ikkompletat bl-addittivi ta’ l-ikel l-oħra li jintużaw fl-addittivi ta’ l-ikel u fl-enzimi ta’ l-ikel flimkien mal-kondizzjonijiet ta’ l-użu tagħhom skond ir-Regolament (KE) Nru […] li jistabbilixxi proċedura ta’ awtorizzazzjoni komuni għall-addittivi ta’ l-ikel, għall-enzimi ta’ l-ikel u għas-sustanzi li jagħtu t-togħma lill-ikel. Biex ikun hemm perjodu tranżitorju xieraq, id-dispożizzjonijiet fl-Anness III, għajr għad-dispożizzjonijiet dwar il-ġarriera għall-addittivi ta’ l-ikel, m’għandhomx japplikaw sa [l-1.1.2011].22.  Mingħajr preġudizzju għar-riżultat ta’ dik ir-reviżjoni, fi żmien sena wara l-adozzjoni ta’ dan ir-Regolament, il-Kummissjoni għandha tistabbilixxi programm ta’ evalwazzjoni għall-Awtorità biex tkun ivvalutata mill-ġdid is-sigurtà ta’ l-addittivi ta’ l-ikel li kienu approvati diġà fil-Komunità. Dak il-programm għandu jiddefinixxi l-ħtiġiet u l-ordni tal-prijoritajiet li għab-bażi tagħhom ser ikunu eżaminati l-addittivi ta’ l-ikel approvati.23.  Dan ir-Regolament jirrevoka u jieħu post l-atti li ġejjin: id-Direttiva tal-Kunsill 62/2645/KEE dwar l-approssimazzjoni tar-regoli ta' l-Istati Membri dwar materja koloranti awtorizzata għall-użu ta' affarijiet ta' l-ikel maħsuba għal konsum mill-bniedem[15], id-Direttiva tal-Kunsill 65/66/KEE tas-26 ta’ Jannar 1965 li tistabbilixxi kriterji speċifiċi dwar il-purità għall-preservattivi awtorizzati għall-użu fl-oġġetti ta’ l-ikel maħsuba għall-konsum mill-bniedem[16], id-Direttiva tal-Kunsill 78/663/KEE tal-25 ta’ Lulju 1978 li tistabbilixxi l-kriterji speċifiċi ta’ purità għall-emulsjonanti, stabilizzaturi, aġenti li jħaxxnu u ta’ gelling għall-użu fl-oġġetti ta’ l-ikel[17], id-Direttiva tal-Kunsill 78/664/KEE tal-25 ta’ Lulju 1978 li tistabbilixxi kriterji speċifiċi dwar il-purità għall-antiossidanti li jistgħu jintużaw fl-oġġetti ta’ l-ikel maħsuba għall-konsum mill-bniedem[18], l-Ewwel Direttiva tal-Kummissjoni 81/712/KEE tat-28 ta’ Lulju 1981 li tistabbilixxi metodi fil-Komunità ta’ analiżi biex jiġi verifikat li ċerti additivi użati fl-ikel jissodisfaw kriterji ta’ purità[19], id-Direttiva tal-Kunsill 89/107/KEE tal-21 ta’ Diċembru 1988 dwar l-approssimazzjoni tal-liġijiet ta’ l-Istati Membri li jirrigwardaw l-addittivi ma’ l-ikel awtorizzati għall-użu fl-oġġetti ta’ l-ikel maħsuba għall-konsum mill-bniedem[20], id-Direttiva 94/35/KE tal-Parlament Ewropew u tal-Kunsill tat-30 ta’ Ġunju 1994 dwar is-sustanzi li jagħtu ħlewwa għall-użu f’oġġetti ta’ l-ikel[21], id-Direttiva 94/36/KE tal-Parlament Ewropew u tal-Kunsill tat-30 ta’ Ġunju 1994 dwar il-kuluri għall-użu fl-ikel[22], id-Direttiva 95/2/KE tal-Parlament Ewropew u tal-Kunsill ta’ l-20 ta’ Frar 1995 dwar l-addittivi ta' l-ikel għajr kuluri u sustanzi li jagħtu ħlewwa[23] u d-Deċiżjoni 292/97/KE tal-Parlament Ewropew u tal-Kunsill tad-19 ta’ Diċembru 1996 dwar iż-żamma tal-liġijiet nazzjonali li jipprojbixxu l-użu ta’ ċerti addittivi fil-produzzjoni ta’ ċerti oġġetti ta’ l-ikel speċifiċi[24] u d-Deċiżjoni tal-Kummissjoni 2002/247/KE tas-27 ta’ Marzu 2002 li tissospendi t-tqegħid fis-suq u l-importazzjoni tal-ħelu tal- jelly li jkun fih l-additiv E 425 konjac[25]. Madankollu, huwa xieraq li ċerti dispożizzjonijiet ta’ dawk l-atti jibqgħu fis-seħħ matul perjodu tranżitorju biex iħallu żmien għat-tħejjija tal-listi Komunitarji fl-Annessi għar-Regolament preżenti,ADOTTAW DAN IR-REGOLAMENT:KAPITOLU I IS-SUĠĠETT, L-AMBITU U D-DEFINIZZJONIJIETArtikolu 1 Is-suġġettDan ir-Regolament jistabbilixxi r-regoli dwar l-addittivi ta’ l-ikel li jintużaw fl-ikel sabiex ikun żgurat il-funzjonament effettiv tas-suq intern u livell għoli ta’ protezzjoni għas-saħħa tal-bniedem u ta’ protezzjoni għall-konsumatur.Għal dawn l-iskopijiet, dan ir-Regolament jipprovdi għal:(a) il-listi Komunitarji ta’ l-addittivi ta’ l-ikel approvati;(b) il-kondizzjonijiet ta’ l-użu ta’ l-addittivi ta’ l-ikel f‘ikel, f’addittivi ta’ l-ikel u f’enzimi ta’ l-ikel;(c) ir-regoli dwar l-ittikkettar ta’ l-addittivi ta’ l-ikel mibjugħa bħala tali.Artikolu 2 L-ambitu1. Dan ir-Regolament għandu japplika għall-addittivi ta’ l-ikel.2. Dan ir-Regolament m’għandu japplikax għas-sustanzi li ġejjin sakemm ma jintużawx bħala addittivi ta’ l-ikel:(a) għajnuniet għall-ipproċessar;(b) sustanzi li jintużaw għall-protezzjoni tal-pjanti u tal-prodotti tal-pjanti skond ir-regoli Komunitarji li jirrelataw mas-saħħa tal-pjanti;(c) sustanzi miżjuda ma’ l-ikel bħala nutrijenti;(d) sustanzi li jintużaw għat-trattament ta’ l-ilma għall-konsum mill-bniedem li jaqgħu fl-ambitu tad-Direttiva tal-Kunsill 98/83/KE[26].3. Dan ir-Regolament m’għandux japplikax għall-enzimi ta’ l-ikel li jaqgħu fl-ambitu tar-Regolament (KE) Nru […/..] [dwar l-enzimi ta’ l-ikel].4. Dan ir-Regolament għandu japplika mingħajr preġudizzju għal kwalunkwe regola Komunitarja speċifika li tikkonċerna l-użu ta’ l-addittivi ta’ l-ikel:(a) f’ikel speċifiku;(b) għal skopijiet oħra għajr dawk li huma koperti b’dan ir-Regolament.5. Fejn ikun meħtieġ, skond il-proċedura li tissemma fl-Artikolu 28(2) jista’ jiġi deċiż jekk sustanza taqa’ jew le fl-ambitu ta’ dan ir-Regolament.Artikolu 3 Id-definizzjonijiet1. Għall-iskopijiet ta’ dan ir-Regolament, id-definizzjonijiet li ġew stabbiliti fir-Regolamenti (KE) Nri 178/2002 u 1829/2003 għandhom japplikaw.2. Id-definizzjonijiet li ġejjin ukoll għandhom japplikaw:(a) ‘addittiv ta’ l-ikel’ għandha tfisser kwalunkwe sustanza li normalment ma tkunx ikkonsmata bħala ikel fiha nfisha u li normalment ma tintużax bħala ingredjent karatteristiku ta’ l-ikel, kemm jekk ikollha valur nutrittiv u kemm jekk le, li ż-żjieda maħsuba tagħha ma’ l-ikel għal għan teknoloġiku fil-manifattura, fl-ipproċessar, fil-preparazzjoni, fit-trattament, fl-ippakkjar, fit-trasport jew fil-ħażna ta’ ikel bħal dan tirriżulta, jew wieħed raġonevolment jistenna li tista’ tirriżulta, li huwa jew il-prodotti sekondarji tiegħu jsiru direttament jew indirettament komponent ta’ ikel bħal dan;madankollu, dawn li ġejjin ma jitqiesux bħala addittivi ta’ l-ikel:(i) l-ikel li fih monosaccharides, disaccharides jew oligosaccharides użati għall-proprjetajiet li jagħtu l-ħlewwa tagħhom;(ii) l-ikel, kemm jekk niexef jew f’forma kkonċentrata, li jinkudi sustanzi li jagħtu t-togħma inkorporati waqt il-manifattura ta’ ikel kompost, minħabba l-proprjetajiet aromatiċi, bnini jew nutrittivi flimkien ma’ l-effett sekondarju li jagħti l-kulur;(iii) is-sustanzi li jintużaw biex jgħattu jew jiksu materjali, li ma jifformawx parti mill-ikel u mhumiex maħsuba biex ikunu kkonsmati ma’ dak l-ikel;(iv) il-prodotti li għandhom il-pektin u li huma derivati mill-ilbieba tat-tuffieħ niexef jew mill-qoxra tal-frott taċ-ċitru, jew minn taħlita tat-tnejn, permezz ta’ l-azzjoni ta’ aċidu dilwit segwit min-newtralizzazzjoni parzjali bil-melħ tas-sodju jew potassju ('pektin likwida');(v) il-bażijiet taċ-ċjuwing-gamm;(vi) id-destrina bajda jew safra, il-lamtu nkaljat jew destrinat, il-lamtu modifikat bl-aċidu jew bi trattament alkalin, il-lamtu bbliċjat, il-lamtu fiżikament modifikat u l-lamtu trattat b’enzimi amilolitiċi;(vii) il-klorur ta’ l-ammonja;(viii) il-plasma tad-demm, il-ġelatina li tittiekel, il-proteini idrolisati u l-melħ tagħhom, il-proteina u l-glutina tal-ħalib;(ix) l-aċidi amminiċi u l-melħ tagħhom għajr għall-aċidu glutamiku, għall-gliċina, għas- cysteine u għaċ-ċistin u l-melħ tagħhom li m’għandhom l-ebda funzjoni teknoloġika;(x) il-kaseinati u l-kaseina;(xi) l-inulina;(b) ‘għajnuna għall-ipproċessar’ tfisser kwalunkwe sustanza li:(i) ma tiġix ikkonsmata bħala ikel waħidha;(ii) tintuża intenzjonalment fl-ipproċessar ta’ materjali, ta’ ikel jew ta’ l-ingredjenti tagħhom li mhumiex ipproċessati, biex jiġi sodisfatt ċertu skop teknoloġiku matul it-trattament jew l-ipproċessar; u(iii) tista’ tirriżulta fil-preżenza mhux maħsuba, iżda li teknikament ma tistax tkun evitata fil-prodott finali, ta’ residwi tas-sustanza jew tad-derivati tagħha, sakemm ma jippreżentawx kwalunkwe riskju għas-saħħa u ma jkollhom l-ebda effett teknoloġiku fuq il-prodott finali;(c) ‘klassi funzjonali’ għandha tfisser waħda mill-kategoriji stabbiliti fl-Anness I li hija bbażata fuq il-funzjoni teknoloġika li jeżerċita addittiv ta’ l-ikel fl-oġġett ta’ l-ikel;(d) ‘ikel mhux ipproċessat’ għandha tfisser ikel li ma jkunx għadda minn kwalunkwe trattament li jirriżulta f’bidla sostanzjali fl-istat oriġinali ta’ l-ikel, għal liema skop, dawn li ġejjin b’mod partikolari ma jitqisux bħala li jirriżultaw f’bidla sostanzjali: il-qsim, il-ferqien, il-qtugħ, it-tneħħija ta’ l-għadam, l-ikkapuljar, it-tqaxxir tal-ġilda, il-qtugħ tat-truf, it-tqaxxir tal-frott u l-ħxejjex bil-qoxra, it-tifrik, il-qtugħ, it-tindif, it-tirqim, id- deep-freezing , l-iffriżar, it-tkessiħ, it-tħin, it-tneħħija tal-ħliefa, l-ippakkjar jew il-ħruġ mill-pakketti;(e) ‘ikel bla zokkor miżjud’ għandha tfisser ikel mingħajr dawn li ġejjin:(i) kwalunkwe monosaccharide, disaccharide jew oligosaccharide miżjud; jew(ii) ikel li fih monosaccharides, disaccharides jew oligosaccharides li jintuża għall-proprjetajiet ta’ ħlewwa tiegħu;(f) ‘ikel b’enerġija mnaqqsa’ għandha tfisser ikel b’valur ta’ enerġija mnaqqas b’mill-inqas 30% meta mqabbel ma’ l-ikel oriġinali jew ma’ prodotti simili;(g) ‘sustanzi li jagħtu ħlewwa ta’ fuq il-mejda’ għandha tfisser preparazzjonijiet ta’ sustanzi li jagħtu ħlewwa permessi, li jista’ jkollhom addittivi ta’ l-ikel oħra u/jew ingredjenti ta’ l-ikel oħra u li huma maħsuba għall-bejgħ lill-konsumatur finali bħala sostituti għaz-zokkor.KAPITOLU II IL-LISTI KOMUNITARJI TA’ L-ADDITTIVI TA’ L-IKEL APPROVATIArtikolu 4 Il-listi Komunitarji ta’ l-addittivi ta’ l-ikel1. L-addittivi ta’ l-ikel li huma inklużi fil-lista Komunitarja fl-Anness II biss jistgħu jitqiegħdu fuq is-suq bħala tali u jintużaw fl-ikel, inklużi l-oġġetti ta’ l-ikel għal użi nutrizzjonali partikolari li jaqgħu fl-ambitu tad-Direttiva 89/398/KEE.2. L-addittivi ta’ l-ikel li huma inklużi fil-lista Komunitarja fl-Anness III biss jistgħu jintużaw fl-addittivi ta’ l-ikel u fl-enzimi ta’ l-ikel.3. L-elenkar ta’ l-addittivi ta’ l-ikel fl-Anness II għandu jsir fuq il-bażi tal-kategoriji ta’ l-ikel li magħhom jistgħu jiġu miżjuda.4. L-elenkar ta’ l-addittivi ta’ l-ikel fl-Anness III għandu jsir fuq il-bażi ta’ l-addittivi ta’ l-ikel jew ta’ l-enzimi ta’ l-ikel jew tal-kategoriji tagħhom li magħhom jistgħu jiġu miżjuda.5. L-addittivi ta’ l-ikel għandhom ikunu dejjem konformi ma’ l-ispeċifikazzjonijiet kif jissemma taħt l-Artikolu 12.Artikolu 5 Il-kondizzjonijiet ġenerali għall-inklużjoni u għall-użu ta’ l-addittivi ta’ l-ikel fil-listi Komunitarji1. Addittiv ta’ l-ikel jista’ jkun inkluż fil-listi Komunitarji fl-Annessi II u III biss jekk jilħaq il-kondizzjonijiet li ġejjin:(a) fuq il-bażi ta’ l-evidenza xjentifika disponibbli, ma joħloqx inkwiet għas-sigurtà tas-saħħa tal-konsumatur fuq il-livell ta’ l-użu propost;(b) hemm ħtieġa teknoloġika raġonevoli li ma tistax tintlaħaq b’mezzi oħra li huma ekonomikament u teknoloġikament prattikabbli;(c) l-użu tiegħu ma jiżgwidax lill-konsumatur.2. Biex jiġi inkluż fil-listi Komunitarji fl-Annessi II u III, addittiv ta’ l-ikel irid ikollu vantaġġi u benefiċċji għall-konsumatur, u għalhekk jaqdi wieħed mill-iskopijiet li ġejjin jew aktar:(a) jippreserva l-kwalità nutrizzjonali ta’ l-ikel;(b) jipprovdi l-ingredjenti jew il-kostitwenti meħtieġa għall-ikel li jkun manifatturat għal gruppi ta’ konsumaturi bi bżonnijiet ta’ dieta speċjali;(c) ikabbar il-kwalità jew l-istabbiltà taż-żamma ta’ ikel jew itejjeb il-karatteristiċi organolettiċi tiegħu, sakemm in-natura, is-sustanza jew il-kwalità ta’ l-ikel ma tinbidilx b’tali mod li tiżgwida lill-konsumatur;(d) jgħin fil-manifattura, fl-ipproċessar, fil-preparazzjoni, fit-trattament, fl-ippakkjar, fit-trasport jew fil-ħażna ta’ l-ikel, sakemm l-addittiv ta’ l-ikel ma jintużax biex jaħbi l-effetti ta’ l-użu ta’ materjali mhux ipproċessati li jkunu difettużi jew ta’ kwalunkwe prattika jew teknika mhux mixtieqa, inkluża prattika jew teknika mhux iġjenika, matul kwalunkwe attività bħal din.3. Bħala deroga mill-punt (a) tal-paragrafu 2, addittiv ta’ l-ikel li jnaqqas il-kwalità nutrizzjonali ta’ ikel jista’ jiġi inkluż fil-lista Komunitarja fl-Anness II sakemm:(a) l-ikel ma jikkostitwixxix komponent sinifikanti ta’ dieta normali; jew(b) l-addittiv ta’ l-ikel huwa meħtieġ għall-produzzjoni ta’ l-ikel għal gruppi ta’ konsumaturi bi bżonnijiet ta’ dieta speċjali.Artikolu 6 Il-kondizzjonijiet speċifiċi għas-sustanzi li jagħtu ħlewwaAddittiv ta’ l-ikel jista’ jkun inkluż fil-lista Komunitarja fl-Anness II għall-klassi funzjonali ta’ sustanza li tagħti ħlewwa biss jekk, barra milli jintuża għal wieħed jew aktar mill-iskopijiet stabbiliti fl-Artikolu 5(2), jaqdi wkoll wieħed jew aktar mill-iskopijiet li ġejjin:(a) jissostitwixxi z-zokkor għall-produzzjoni ta’ ikel b’enerġija mnaqqsa, ta’ ikel mhux karjoġeniku jew ta’ ikel bla zokkor miżjud;(b) jestendi t-tul ta’ l-iskadenza permezz tas-sostituzzjoni taz-zokkor;(c) jipproduċi ikel maħsub għal użi nutrizzjonali partikolari kif iddefinit fl-Artikolu 1 (2)(a) tad-Direttiva 89/398/KEE.Artikolu 7 Il-kondizzjonijiet speċifiċi għall-kuluriAddittiv ta’ l-ikel jista’ jkun inkluż fil-lista Komunitarja fl-Anness II għall-klassi funzjonali ta’ kulur biss jekk, barra milli jintuża għal wieħed jew aktar mill-iskopijiet stabbiliti fl-Artikolu 5(2), jaqdi wkoll wieħed mill-iskopijiet li ġejjin:(a) jerġa’ jagħti d-dehra oriġinali ta’ l-ikel li l-kulur tiegħu ġie affettwat bl-ipproċessar, bil-ħażna, bl-ippakkjar u bid-distribuzzjoni, li fejn setgħet tgħarrqet l-aċċettabilità viżwali;(b) jagħmel l-ikel aktar attraenti għall-għajn;(c) jagħti l-kulur lill-ikel li kieku jkun bla kulur.Artikolu 8 Il-klassijiet funzjonali ta’ l-addittivi ta’ l-ikel1. L-addittivi ta’ l-ikel jistgħu jiġu assenjati lil waħda mill-klassijiet funzjonali fl-Anness I fuq il-bażi tal-funzjoni teknoloġika prinċipali ta’ l-addittiv ta’ l-ikel.L-allokazzjoni ta’ addittiv ta’ l-ikel fi klassi funzjonali m’għandhiex tipprekludih milli jintuża għal diversi funzjonijiet.2. Fejn ikun meħtieġ, bħala riżultat tal-progress xjentifiku jew ta’ l-iżvilupp teknoloġiku, jistgħu jiġu miżjuda klassijiet funzjonali addizzjonali għall-Anness I skond il-proċedura li tissemma fl-Artikolu 28(2).Artikolu 9 Il-kontenut tal-listi Komunitarji ta’ l-addittivi ta’ l-ikel1. Skond il-proċedura li ġiet stabbilita fir-Regolament (KE) Nru [il-proċeduri komuni], addittiv ta’ l-ikel li jikkonforma mal-kondizzjonijiet stabbiliti fl-Artikoli 5, 6 u 7, jista’jiġi inkluż fi:(a) il-lista Komunitarja fl-Anness II għar-Regolament preżenti; u/jew(b) il-lista Komunitarja fl-Anness III għar-Regolament preżenti.2. L-inklużjoni ta’ addittiv ta’ l-ikel fil-listi Komunitarji fl-Annessi II u III għandha tispeċifika:(a) l-isem ta’ l-addittiv ta’ l-ikel u l-kodiċi E tiegħu jekk ikun ġie assenjat wieħed;(b) l-ikel li miegħu jista’ jiġi miżjud l-addittiv ta’ l-ikel;(c) il-kondizzjonijiet li fihom jista’ jintuża l-addittiv ta’ l-ikel;(d) jekk ikun xieraq, jekk hemmx kwalunkwe restrizzjoni dwar il-bejgħ ta’ l-addittiv ta’ l-ikel direttament lill-konsumaturi jew le.3. Il-listi Komunitarji fl-Annessi II u III għandhom jiġu emendati skond il-proċedura li tissemma fir-Regolament (KE) Nru […] li jistabbilixxi proċedura ta’ awtorizzazzjoni komuni għall-addittivi ta’ l-ikel, għall-enzimi ta’ l-ikel u għas-sustanzi li jagħtu t-togħma lill-ikel.Artikolu 10 Il-livelli ta’ l-użu ta’ l-addittivi ta’ l-ikel1. Meta jiġu stabbiliti l-kondizzjonijiet ta’ l-użu li jissemmew fl-Artikolu 9(2)(c):(a) il-livell ta’ l-użu għandu jiġi ffissat fl-iktar livell baxx meħtieġ biex jinkiseb l-effett mixtieq;(b) il-livell għandu jqis:(i) kwalunkwe konsum aċċettabbli ta’ kuljum , jew valutazzjoni ekwivalenti, li ġiet stabbilita għall-addittiv ta’ l-ikel u l-konsum probabbli ta’ kuljum tiegħu mis-sorsi kollha;(ii) fejn l-addittiv ta’ l-ikel se jintuża fl-ikel li jittiekel minn gruppi speċjali ta’ konsumaturi, il-konsum possibbli ta’ kuljum ta’ l-addittiv ta’ l-ikel mill-konsumaturi f’dawk il-gruppi.2. Fejn ikun xieraq, m’għandu jiġi ffissat l-ebda livell massimu għal addittiv ta’ l-ikel ( quantum satis ). F’dak il-każ, l-addittiv ta’ l-ikel għandu jintuża skond il-prattika ta’ manifattura tajba, f’livell li ma jkunx ogħla minn dak meħtieġ biex jinkiseb l-iskop maħsub u sakemm il-konsumatur ma jiġix żgwidat.3. Il-livelli massimi ta’ l-użu ta’ l-addittivi ta’ l-ikel stabbiliti fl-Anness II japplikaw għall-ikel li huwa lest biex jittiekel li jitħejja skond l-istruzzjonijiet għall-użu, sakemm ma jkunx iddikjarat mod ieħor.4. Il-livelli massimi għall-kuluri stabbiliti fl-Anness II japplikaw għall-kwantitajiet ta’ kostitwenti koloranti li hemm fil-preparazzjoni tas-sustanza koloranti, sakemm ma jkunx iddikjarat mod ieħor.Artikolu 11 L-addittivi ta’ l-ikel li jaqgħu fl-ambitu tar-Regolament (KE) Nru 1829/2003Addittiv ta’ l-ikel li jaqa’ fl-ambitu tar-Regolament (KE) Nru 1829/2003 jista’ jiġi inkluż fil-listi Komunitarji fl-Annessi II u III għar-Regolament preżenti biss wara li jkun ġie awtorizzat skond l-Artikolu 7 tar-Regolament (KE) Nru 1829/2003.Artikolu 12 L-ispecifikazzjonijiet ta’ l-addittivi ta’ l-ikelL-ispeċifikazzjonijiet ta’ l-addittivi ta’ l-ikel li jirrelataw, b’mod partikolari, ma’ l-oriġini, il-kriterji tal-purità u kwalunkwe informazzjoni meħtieġa oħra, għandhom jiġu adottati meta l-addittiv ta’ l-ikel ikun inkluż għall-ewwel darba fil-listi Komunitarji fl-Annessi II u III, skond il-proċedura li tissemma fir-Regolament KE […li jistabbilixxi proċedura ta’ awtorizzazzjoni komuni għall-addittivi ta’ l-ikel, għall-enzimi ta’ l-ikel u għas-sustanzi li jagħtu t-togħma lill-ikel].KAPITOLU III L-UŻU TA’ L-ADDITTIVI TA’ L-IKEL FL-IKELArtikolu 13 L-użu ta’ l-addittivi ta’ l-ikel fl-ikel mhux ipproċessatL-addittivi ta’ l-ikel m’għandhomx jintużaw fl-ikel li mhux ipproċessat, ħlief fejn użu bħal dan ikun provdut speċifikament fl-Anness II.Artikolu 14 L-uzu ta’ kuluri u ta’ sustanzi li jagħtu ħlewwa fl-ikel għat-trabi u għat-tfal żgħarKif jissemma fid-Direttiva 89/398/KEE, il-kuluri u s-sustanzi li jagħtu ħlewwa m’għandhomx jintużaw f’ikel għat-trabi u għat-tfal żgħar, inkluż ikel tad-dieta għat-trabi u għat-tfal żgħar għal skopijiet mediċi speċjali, ħlief fejn ikun provdut speċifikament fl-Anness II għar-Regolament preżenti.Artikolu 15 L-uzu ta’ kuluri għall-immarkarIl-kuluri ta’ l-ikel li huma elenkati fl-Anness II għar-Regolament preżenti biss jistgħu jintużaw għall-iskop ta’ mmarkar tas-saħħa kif provdut fid-Direttiva tal-Kunsill 91/497/KEE [27] u għal immarkar ieħor meħtieġa fuq il-prodotti tal-laħam, għall-kuluri li jingħataw bħala tiżjin tal-qxur tal-bajd, u għall-istampar tal-qxur tal-bajd kif provdut fir-Regolament tal-Kummissjoni (KEE) Nru 1274/91[28].Artikolu 16 Il-principju tat-trasferiment1. Il-preżenza ta’ addittiv ta’ l-ikel għandha tkun permezz:(a) f’ikel kompost għajr minn kif jissemma fl-Anness II, fejn l-addittiv ta’ l-ikel ikun permess f’wieħed mill-ingredjenti ta’ l-ikel kompost;(b) f’ikel li ġiet miżjuda miegħu sustanza li tagħti togħma, fejn l-addittiv ta’ l-ikel:(i) huwa permess fis-sustanza li tagħti t-togħma skond dan ir-Regolament;(ii) ġie trasferit fl-ikel permezz tas-sustanza li tagħti t-togħma;(iii) m’għandu l-ebda funzjoni teknoloġika fl-ikel finali;(c) f’ikel li se jintuża biss fil-preparazzjoni ta’ ikel kompost u sakemm l-ikel kompost ikun konformi ma’ dan ir-Regolament.2. Il-paragrafu 1 ta’ dan l-Artikolu m’għanxu japplikax għall-formulae tat-trabi, għal formulae tal-prosegwiment, għal ikel proċessat ibbażat fuq iċ-ċereali u għal ikel għat-trabi u għal ikel tad-dieta għal skopijiet mediċi speċjali maħsub għat-trabi u għat-tfal żgħar kif jissemma fid-Direttiva 89/398/KEE, ħlief fejn ikun provdut speċifikament.3. Fejn addittiv ta’ l-ikel f’sustanza li tagħti t-togħma, f’addittiv ta’ l-ikel jew f’enzima ta’ l-ikel jiġi miżjud ma’ l-ikel u għandu funzjoni teknoloġika f’dak l-ikel, allura għandu jitqies bħala addittiv ta’ l-ikel ta’ dak l-ikel u mhux bħala addittiv ta’ l-ikel tas-sustanza li tagħti t-togħma, ta’ l-addittiv ta’ l-ikel jew ta’ l-enzima ta’ l-ikel miżjuda.4. Mingħajr preġudizzju għall-paragrafu 1, il-preżenza ta’ sustanza qawwija li tagħti ħlewwa għandha tkun permessa f’ikel kompost bla zokkor miżjud, f’ikel kompost b’enerġija mnaqqsa, f’ikel kompost tad-dieta maħsub għal dieti b’ammont baxx ta’ kaloriji, u f’ikel kompost li għandu perjodu twil qabel l-iskadenza, sakemm dik is-sustanza qawwija li tagħti ħlewwa tiġi permessa f’wieħed mill-ingredjenti ta’ l-ikel kompost.Artikolu 17 Deċiżjonijiet ta’ interpretazzjoniFejn ikun meħtieġ, skond il-proċedura li tissemma fl-Artikolu 28(2), jista’ jiġi deċiż jekk:(a) ikel partikolari jappartjenix lil kategorija ta’ ikel li tissemma fl-Anness II jew le; jew(b) jintużax addittiv ta’ l-ikel li huwa elenkat fl-Annessi II u III u li huwa permess fi “ quantum satis ” skond il-kriterji ta’ l-Artikolu 10(2) jew le.Artikolu 18 L-ikel tradizzjonaliL-Istati Membri li huma elenkati fl-Anness IV jistgħu jkomplu jipprojbixxu l-użu ta’ ċerti kategoriji ta’ addittivi ta’ l-ikel f’ikel tradizzjonali li jiġi prodott fit-territorju tagħhom, kif elenkat f’dak l-Anness.KAPITOLU IV L-ITTIKKETTARTAQSIMA 1 L-ITTIKKETTAR TA’ L-ADDITTIVI TA’ L-IKEL LI MHUMIEX MAħSUBA GħALL-BEJGħ LILL-KONSUMATUR FINALIArtikolu 19 L-ittikkettar ta’ l-addittivi ta’ l-ikel li mhumiex maħsuba għall-bejgħ lill-konsumatur finaliL-addittivi ta’ l-ikel li mhumiex maħsuba biex jinbiegħu lill-konsumatur finali, kemm jekk jinbiegħu wieħed wieħed u kemm jekk imħalltin flimkien u/jew ma’ ingredjenti kif iddefinit fl-Artikolu 6(4) tad-Direttiva 2000/13/KE, jistgħu jitqiegħdu fuq is-suq biss jekk l-ippakkjar tagħhom jew il-kontenituri tagħhom għandhom fuqhom l-informazzjoni provduta fl-Artikoli 20 sa 23 ta’ dan ir-Regolament, li trid tkun tidher faċilment, li tista’ tinqara b’mod ċar u ma titħassarx.Artikolu 20 Ir-rekwiziti ta’ l-informazzjoni dwar l-identifikazzjoni ta’ l-addittivi ta’ l-ikel1. Fejn l-addittivi ta’ l-ikel li mhumiex maħsuba għall-bejgħ lill-konsumatur finali jinbiegħu wieħed wieħed jew imħalltin ma’ xulxin, l-ippakkjar jew il-kontenituri tagħhom għandu jkollhom fuqhom l-informazzjoni li ġejja fejn għandu x’jaqsam kull addittiv ta’ l-ikel:(a) l-isem u/jew il-kodiċi E tiegħu stabbiliti f’dan ir-Regolament; jew(b) fin-nuqqas ta’ isem u/jew ta’ kodiċi E, kif jissemma fil-punt (a), deskrizzjoni ta’ l-addittiv ta’ l-ikel li hija preċiża biżżejjed biex tiddistingwih minn prodotti oħra li wieħed jista’ jfixkilhom miegħu.2. Fejn l-addittivi ta’ l-ikel jinbiegħu mħalltin ma’ xulxin, għandha tingħata l-informazzjoni provduta fil-paragrafu 1 fejn għandu x’jaqsam kull addittiv ta’ l-ikel, f’ordni mill-kbir saż-żgħir tal-persentaġġ tiegħu skond il-piż tat-total.Artikolu 21 Ir-rekwiżiti ta’ l-informazzjoni fejn sustanzi, materjali jew ingredjenti ta’ l-ikel oħra jkunu inkorporati fl-addittivi ta’ l-ikelFejn sustanzi, materjali jew ingredjenti ta’ l-ikel għajr għall-addittivi ta’ l-ikel ikunu inkorporati f’addittivi ta’ l-ikel li mhumiex maħsuba għall-bejgħ lill-konsumatur finali biex jiffaċilitaw il-ħażna, il-bejgħ, l-istandardizzazzjoni, id-dilwizzjoni jew it-taħlil tagħhom, l-ippakkjar, il-kontenituri jew id-dokumenti mehmuża ta’ l-addittivi ta’ l-ikel għandu jkollu fuqhom l-informazzjoni provduta fl-Artikolu 20 kif ukoll indikazzjoni ta’ kull komponent, f’ordni mill-kbir saż-żgħir tal-persentaġġ tiegħu skond il-piż tat-total.Artikolu 22 Ir-rekwiżiti ta’ l-informazzjoni fejn l-addittivi ta’ l-ikel jiġu mħallta ma’ ingredjenti oħra ta’ l-ikelFejn l-addittivi ta’ l-ikel li mhumiex maħsuba għall-bejgħ lill-konsumatur finali jiġu mħallta ma’ ingredjenti ta’ l-ikel oħra, l-ippakkjar jew il-kontenituri ta’ l-addittivi ta’ l-ikel għandu jkollu fuqu lista tal-komponenti kollha f’ordni mill-kbir saż-żgħir tal-persentaġġ tagħhom skond il-piż tat-total.Artikolu 23 Ir-rekwiżiti ġenerali ta’ l-informazzjoni għall-addittivi ta’ l-ikel1. L-ippakkjar jew il-kontenituri ta’ l-addittivi ta’ l-ikel li mhumiex maħsuba għall-bejgħ lill-konsumatur finali għandu jkollu fuqu l-informazzjoni li ġejja:(a) id-dikjarazzjoni jew ‘għall-użu fl-ikel' jew id-dikjarazzjoni ‘użu ristrett fl-ikel' jew referenza aktar speċifika dwar l-użu maħsub tagħhom fl-ikel;(b) jekk ikun meħtieġ, il-kondizzjonijiet speċjali tal-ħażna u ta’ l-użu;(c) l-istruzzjonijiet għall-użu, jekk l-ommissjoni tagħhom għandha tipprekludi l-użu xieraq ta’ l-addittiv ta’ l-ikel;(d) marka li tidentifika l-grupp jew il-lott;(e) l-isem jew l-isem u l-indirizz kummerċjali tal-manifattur, ta’ minn jippakkja jew tal-bejjiegħ;(f) fejn komponent ta’ l-addittiv ta’ l-ikel ikun soġġett għal limitu fuq il-kwantità fl-ikel, indikazzjoni tal-persentaġġ ta’ dak il-komponent ta’ l-addittiv ta’ l-ikel jew informazzjoni biżżejjed dwar il-kompożizzjoni ta’ l-addittiv ta’ l-ikel biex ix-xerrej ikun jista’ jiżgura l-konformità mal-limitu fuq il-kwantità fl-ikel; fejn l-istess limitu fuq il-kwantità japplika għal grupp ta’ komponenti li jintużaw wieħed wieħed jew f’taħlita, il-persentaġġ kombinat jista’ jingħata bħala figura waħda; il-limitu fuq il-kwantità għandu jkun espress jew numerikament jew skond il-prinċipju quantum satis ;(g) il-kwantità netta;(h) fejn ikun rilevanti, l-informazzjoni dwar l-addittiv ta’ l-ikel jew sustanzi oħra li jissemmew fl-Artikoli 20, 21 u 22 tar-Regolament preżenti u li huma elenkati fl-Anness IIIa għad-Direttiva 2000/13/KE, fejn jikkonċerna l-indikazzjoni ta’ l-ingredjenti li huma preżenti fl-oġġetti ta’ l-ikel.2. Bħala deroga mill-paragrafu 1, l-informazzjoni meħtieġa fil-punti (c) sa (f) u l-punt (h) ta’ dak il-paragrafu tista’ tidher biss fuq id-dokumenti li għandhom x’jaqsmu mal-kunsinna li għandhom jiġu provduti ma’ jew qabel il-kunsinna, sakemm l-indikazzjoni “maħsub għall-manifattura ta’ l-ikel u mhux għall-bejgħ bl-imnut” tidher fuq parti li tidher faċilment tal-pakkett jew tal-kontenitur tal-prodott konċernat.TAQSIMA 2 L-ITTIKKETTAR TA’ L-ADDITTIVI TA’ L-IKEL MAħSUBA GħALL-BEJGħ LILL-KONSUMATUR FINALIArtikolu 24 L-ittikkettar ta’ l-addittivi ta’ l-ikel maħsuba għall-bejgħ lill-konsumatur finali1. Mingħajr preġudizzju għad-Direttiva 2000/13/KE, l-addittivi ta’ l-ikel li huma maħsuba għall-bejgħ lill-konsumatur finali jistgħu jitqiegħdu fuq is-suq biss jekk l-ippakkjar tagħhom fih l-informazzjoni li ġejja, li trid tkun tidher faċilment, tista’ tinqara b’mod ċar u ma titħassarx:(a) l-isem li taħtu jinbiegħ l-addittiv ta’ l-ikel; dak l-isem għandu jkun magħmul mill-isem stabbilit minn kwalunkwe dispożizzjoni Komunitarja li tapplika għall-addittiv ta’ l-ikel konċernat u għall-kodiċi E tiegħu;(b) l-informazzjoni meħtieġa skond l-Artikoli 20, 21 u 22 u l-punti (a) sa (e), (g) u (h) ta’ l-Artikolu 23(1).2. Id-deskrizzjoni tal-bejgħ ta’ sustanza li tagħti ħlewwa ta’ fuq il-mejda għandha tinkludi t-terminu ‘sustanza li tagħti ħlewwa ta’ fuq il-mejda bbażata fuq…’, fejn jintuża l-isem(ismijiet) tas-sustanza(i) li tagħti(jagħtu) ħlewwa użata(i) fil-kompożizzjoni tagħha.3. L-ittikkettar ta’ sustanza li tagħti ħlewwa ta’ fuq il-mejda li fiha l-polioli u/jew l-aspartame u/jew il-melż ta’ l-aspartame-acesulfame għandu jkollu fuqu t-twissijiet li ġejjin:(a) polioli: 'konsum żejjed jista’ jwassal għal effetti lassattivi;(b) aspartame/melħ ta’ l-aspartame-acesulfame: ‘fih sors ta’ fenilalanin’.TAQSIMA 3 REKWIżITI OħRAJN TA’ L-ITTIKKETTARArtikolu 25 Rekwiżiti oħrajn ta’ l-ittikkettar1. L-Artikoli 19 sa 24 għandhom ikunu mingħajr preġudizzju għal liġijiet, regolamenti jew dispożizzjonijiet amministrattivi aktar dettaljati jew aktar estensivi dwar il-piżijiet u l-qisien jew li japplikaw għall-preżentazzjoni, għall-klassifikazzjoni, għall-ippakkjar u għall-ittikkettar ta’ sustanzi u preparazzjonijiet perikolużi, jew li japplikaw għat-trasport ta’ sustanzi bħal dawn.2. L-informazzjoni provduta fl-Artikoli 19 sa 24 għandha tkun f’lingwa li tiftiehem faċilment mix-xerrejja.Skond it-Trattat, l-Istat Membru fejn il-prodott jiġi mmarkitjat jista’, fit-territorju tiegħu stess, jistipula li din l-informazzjoni tiġi pprovduta b’waħda jew aktar mil-lingwi uffiċjali tal-Komunità, li għandha tiġi ddeterminata minn dak l-Istat Membru. L-ewwel u t-tieni sottoparagrafi ta’ dan il-paragrafu m’għandhomx jipprekludu li informazzjoni bħal din tiġi indikata f’diversi lingwi.KAPITOLU V ID-DISPOŻIZZJONIJIET PROĊEDURALI U L-IMPLIMENTAZZJONIArtikolu 26 L-obbligu ta’ l-informazzjoni1. Produttur jew utent ta’ addittiv ta’ l-ikel għandu jinforma lill-Kummissjoni minnufih bi kwalunkwe informazzjoni xjentifika jew teknika ġdida li tista’ taffettwa l-valutazzjoni tas-sigurtà ta’ l-addittiv ta’ l-ikel.2. Fuq it-talba tal-Kummissjoni, produttur jew utent ta’ addittiv ta’ l-ikel għandu jinformaha dwar l-użu effettiv ta’ l-addittiv ta’ l-ikel.Artikolu 27 Il-monitoragg tal-konsum ta’ l-addittiv ta’ l-ikel1. L-Istati Membri għandhom iżommu sistemi biex jimmonitorjaw il-konsum u l-użu ta’ l-addittivi ta’ l-ikel u għandhom jirrapportaw is-sejbiet tagħhom kull sena lill-Kummissjoni u lill-Awtorità Ewropea dwar is-Sigurtà fl-Ikel (minn hawn ’il quddiem se tissejjaħ ‘l-Awtorità’).2. Skond il-proċedura ta’ l-Artikolu 28(2), wara li l-Awtorità tkun ġiet ikkonsultata tista’ tiġi adottata metodoloġija komuni biex tinġabar informazzjoni mill-Istati Membri dwar il-konsum fid-dieta ta’ l-addittivi ta’ l-ikel fil-Komunuità.Artikolu 28 Il-Kumitat1. Il-Kummissjoni għandha tkun mgħejjuna mill-Kumitat Permanenti tal-Katina Alimentari u s-Saħħa ta’ l-Annimali (li minn hawn ’il quddiem se jissejjaħ ‘il-Kumitat’).2. Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, fejn jitqiesu d-dispożizzjonijiet ta’ l-Artikolu 8 tagħha.Il-perjodu stabbilit fl-Artikolu 5(6) tad-Deċiżjoni 1999/468/KE għandu jkun iffissat għal tliet xhur.3. Il-Kumitat għandu jadotta r-Regoli ta’ Proċedura tiegħu.Artikolu 29 Il-finanzjament Komunitarju tal-politika armonizzataIl-bażi legali għall-finanzjament tal-miżuri li jirriżultaw minn dan ir-Regolament hija l-Artikolu 66(1)(c) tar-Regolament (KE) Nru 882/2004.KAPITOLU VI ID-DISPOŻIZZJONIJIET TRANŻITORJI U FINALIArtikolu 30 It-twaqqif tal-listi Komunitarji ta’ l-addittivi ta’ l-ikel1. L-addittivi ta’ l-ikel li kienu permessi biex jintużaw fl-ikel taħt id-Direttivi 94/35/KE, 94/36/KE u 95/2/KE qabel id-data tad-dħul fis-seħħ ta’ dan ir-Regolament, u l-kondizzjonijiet ta’ l-użu tagħhom għandhom jiġu inklużi fl-Anness II għar-Regolament preżenti, wara reviżjoni tal-konformità tagħhom ma’ l-Artikoli 5, 6 u 7 tar-Regolament preżenti skond il-proċedura li tissemma fl-Artikolu 28(2). Din ir-reviżjoni m’għandiex tinkludi valutazzjoni tar-riskju ġdida li titwettaq mill-Awtorità. Ir-reviżjoni għandha titlesta sa […].2. L-addittivi ta’ l-ikel li huma awtorizzati biex jintużaw fl-addittivi ta’ l-ikel bħala ġarriera permessi fl-Anness V għad-Direttiva 95/2/KE u l-kondizzjonijiet ta’ l-użu tagħhom għandhom ikunu inklużi fil-Parti 1 ta’ l-Anness III għal dan ir-Regolament, wara reviżjoni tal-konformità tagħhom ma’ l-Artikolu 5 ta’ dan ir-Regolament skond il-proċedura stabbilita fl-Artikolu 28(2). Din ir-reviżjoni m’għandiex tinkludi valutazzjoni tar-riskju ġdida li titwettaq mill-Awtorità. Ir-reviżjoni għandha titlesta sa […..].3. Skond ir-Regolament KE [… li jistabbilixxi proċedura ta’ awtorizzazzjoni komuni għall-addittivi ta’ l-ikel, għall-enzimi ta’ l-ikel u għas-sustanzi li jagħtu t-togħma lill-ikel], għandhom ikunu adottati l-ispeċifikazzjonijiet ta’ l-addittivi ta’ l-ikel li huma koperti taħt il-paragrafi 1 u 2 ta’ dan l-Artikolu, fil-waqt li dawk l-addittivi ta’ l-ikel jiġu inklużi fl-Annessi skond dawk il-paragrafi.4. Tista’ tiġi adottata kwalunkwe miżura transitorja xierqa skond il-proċedura stabbilita fl-Artikolu 28(2).Artikolu 31 L-evalwazzjoni mill-ġdid ta’ l-addittivi ta’ l-ikel approvati1. L-addittivi ta’ l-ikel li kienu permessi qabel id-data tad-dħul fis-seħħ ta’ dan ir-Regolament għandhom ikunu soġġetti għal valutazzjoni ta’ riskju ġdida li titwettaq mill-Awtorità.2. Wara konsultazzjoni ma’ l-Awtorità, għandu jiġi adottat programm ta’ evalwazzjoni għal dawk l-addittivi fi żmien sena wara d-data tad-dħul fis-seħħ ta’ dan ir-Regolament, skond il-proċedura li ġiet stabbilita fl-Artikolu 28(2). Il-programm ta’ evalwazzjoni għandu jiġi ppubblikat fil- Ġurnal Uffiċjali ta’ l-Unjoni Ewropea.Artikolu 32 Ir-revoki1. L-atti li ġejjin qed jiġu revokati:(a) Id-Direttiva 62/2645/KEE;(b) Id-Direttiva 65/66/KEE;(c) Id-Direttiva 78/663/KEE;(d) Id-Direttiva 78/664/KEE;(e) Id-Direttiva 81/712/KEE;(f) Id-Direttiva 89/107/KEE;(g) Id-Direttiva 94/35/KE;(h) Id-Direttiva 94/36/KE;(i) Id-Direttiva 95/2/KE;(j) Id-Deċiżjoni 292/97/KE;(k) Id-Deċiżjoni 2002/247/KE.2. Ir-referenzi għall-atti revokati għandhom jiġu interpretati bħala referenzi għal dan ir-Regolament.Artikolu 33 Id-dispożizzjonijiet tranżitorjiBħala deroga mill-Artikolu 32, id-dispożizzjonijiet li ġejjin għandhom ikomplu japplikaw sa […]:(a) l-Artikolu 2 (1), (2) u (4) tad-Direttiva 94/35/KE u l-Anness għaliha;(b) l-Artikolu 2(1) sa (6), (8), (9) u (10) tad-Direttiva 94/36/KE u l-Annessi I sa V għaliha;(c) l-Artikoli 2 u 4 tad-Direttiva 95/2/KE u l-Annessi I sa VI għaliha.Minkejja l-punt (c), l-awtorizzazzjonijiet għall-Invertase E 1103 u għal-Lysozyme E 1105, li ġew stabbiliti fid-Direttiva 95/2/KE, ġew revokati b’seħħ mid-data ta’ l-applikazzjoni tal-lista Komunitarja dwar l-enzimi ta’ l-ikel, skond l-Artikolu 18 tar-[Regolament dwar l-enzimi ta’ l-ikel].Artikolu 34 Id-dħul fis-seħħDan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Għandu japplika minn [sena wara d-data tal-pubblikazzjoni ta’ dan ir-Regolament].Madankollu, l-Artikolu 4(2) għandu japplika għall-Partijiet 2 u 3 ta’ l-Anness III mill-[1 ta’ Jannar 2011]Dan ir-Regolament għandu jorbot fl-intier tiegħu u għandu jkun direttament applikabbli fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-PresidentL-ANNESS IIl-klassijiet funzjonali ta’ l-addittivi ta’ l-ikel f’l-ikel u ta’ l-addittivi ta’ l-ikel fl-addittivi ta’ l-ikel u fl-enzimi ta’ l-ikel1. "sustanzi li jagħtu ħlewwa" huma sustanzi (sustanzi li jagħtu ħlewwa bil-kwantità u sustanzi qawwija li jagħtu ħlewwa) li jintużaw biex jagħtu togħma ħelwa lill-ikel jew f’sustanzi li jagħtu ħlewwa ta’ fuq il-mejda.2. "kuluri" huma sustanzi li jżidu jew jerġgħu jagħtu l-kulur fl-ikel, u jinkludu kostitwenti naturali ta’ l-ikel u sorsi naturali li normalment ma jkunux ikkonsmati bħala ikel u li normalment ma jintużawx bħala ingredjenti karatteristiċi ta’ l-ikel.Il-preparazzjonijiet li jinkisbu mill-ikel u minn materjali ta’ sorsi naturali oħra li jinkisbu mill-estrazzjoni fiżika u/jew kimika li tirriżulta f’estrazzjoni selettiva tal-pigmenti b’mod relattiv għal mal-kostitwenti nutrittivi jew aromatiċi, huma kuluri fit-tifsira ta’ dan ir-Regolament.3. "preservattivi" huma sustanzi li jtawlu l-perjodu ta’ qabel l-iskadenza ta’ l-ikel billi jipproteġuh kontra d-deterjorazzjoni kkawżata mill-mikroorganiżmi;4. 'antiossidanti' huma sustanzi li jtawlu l-perjodu ta’ qabel l-iskadenza ta’ l-ikel billi jipproteġuh mid-deterjorazzjoni kkawżata mill-ossidazzjoni, bħal snuħija tax-xaħam u tibdiliet fil-kulur;5. 'ġarriera', huma sustanzi li jintużaw biex idewbu, jiddilwaw, iferrxu jew inkella jimmodifikaw fiżikament b’xi mod ieħor addittiv ta’ l-ikel jew sustanza li tagħti togħma jew enzima ta’ l-ikel mingħajr ma jbiddlu l-funzjoni tiegħu (u mingħajr ma jeżerċitaw l-ebda effett teknoloġiku huma nfushom) biex jiffaċilitaw l-immaniġġjar, l-applikazzjoni jew l-użu tiegħu;6. 'aċidi' huma sustanzi li jżidu l-aċidità ta’ oġġett ta’ l-ikel u/jew jagħtuh togħma qarsa;7. 'regolaturi ta’ l-aċidità' huma sustanzi li jbiddlu jew jikkontrollaw l-aċidità jew l-alkalinità ta’ oġġett ta’ l-ikel;8. 'aġenti ta’ kontra t-tgħaqid’ huma sustanzi li jnaqqsu t-tendenza tal-partiċelli individwali ta’ oġġett ta’ l-ikel milli jeħlu ma’ xulxin;9. 'aġenti għal kontra r-ragħwa' huma sustanzi li jipprevjenu jew inaqqsu r-ragħwa;10. 'aġenti li jagħtu l-massa' huma sustanzi li jikkontribwixxu għall-volum ta’ oġġett ta’ l-ikel mingħajr ma jikkontribwixxu b’mod sinifikanti għall-valur ta’ l-enerġija disponibbli tiegħu;11. 'emulsjonanti' huma sustanzi li jagħmluha possibbli li tkun ifformata jew li tinżamm taħlita omoġenja ta’ żewġ fażijiet jew iktar li ma jitħalltux bħaż-żejt u l-ilma f’oġġett ta’ l-ikel;12. 'melħ emulsifikat' huma sustanzi li jaqilbu l-proteini fil-ġobon f’forma mxerrda, u b’hekk ikun hemm distribuzzjoni omoġenja ta’ xaħam u komponenti oħra;13. 'aġenti li jissodaw’ huma sustanzi li jagħmlu jew iżommu t-tessuti tal-frott jew tal-ħaxix sod jew iqarmeċ, jew jinteraġixxu ma’ aġenti li jgħaqqdu biex jipproduċu jew isaħħu ġel;14. 'sustanzi li jtejbu t-togħma' huma sustanzi li jtejbu t-togħma u/jew ir-riħa eżistenti ta’ oġġett ta’ l-ikel;15. 'aġenti li jagħmlu r-ragħwa' huma sustanzi li jagħmluha possibbli li jkun ifformat tixrid omoġenju ta’ fażi gassuża f’oġġett ta’ l-ikel likwidu jew solidu;16. 'aġenti li jgħaqqdu' huma sustanzi li jagħtu lill-oġġett ta’ l-ikel konsistenza bil-formazzjoni ta’ ġel;17. 'aġenti għall-igglejżjar' (inkluż lubrikanti) huma sustanzi li, meta jkunu applikati fuq is-superfiċje ta’ barra ta’ oġġett ta’ l-ikel, jagħtu dehra tleqq jew jipprovdu kisja ta’ protezzjoni;18. 'humectants' huma sustanzi li ma jħallux l-ikel jinxef billi jopponu l-effett ta’ atmosfera li għandha grad baxx ta’ umdità, jew jippromwovu t-taħlil ta’ trab f’mezz milwiem;19. 'lamti modifikati' huma sustanzi li jinkisbu permezz ta’ trattament kimiku wieħed jew iktar ta’ lamti li jittieklu, li setgħu għaddew minn trattament fiżiku jew enzimatiku, u li jista’ jkun imraqqa jew ibbliċjati b’aċidu jew b’alkali;20. 'gassijiet ta’ l-ippakkjar' huma gassijiet għajr l-arja, li jiġu introdotti f’kontenitur qabel, matul jew wara t-tqegħid ta’ oġġett ta’ l-ikel f’dak il-kontenitur;21. 'propellanti' huma gassijiet għajr l-arja li jixħtu ’il barra oġġett ta’ l-ikel minn kontenitur;22. 'aġenti li jgħollu’ huma sustanzi jew taħlit ta’ sustanzi li jilliberaw gass u b’hekk iżidu l-volum ta’ għaġina jew ta’ taħlita ta’ dqiq, bajd eċċ.;23. 'sekwestranti' huma sustanzi li jifformaw komplessi kimiċi b’jonji metalliċi;24. 'stabilizzaturi’ huma sustanzi li jagħmluha possibbli li jinżamm l-istat fiżiku-kimiku ta’ oġġett ta’ l-ikel; l-istabbilizzaturi jinkludu sustanzi li jippermettu li jinżamm tixrid omoġenju ta’ żewġ sustanzi jew aktar li ma jitħalltux f’oġġett ta’ l-ikel, sustanzi li jistabbilizzaw, iżommu jew jintensifikaw kulur eżistenti ta’ oġġett ta’ l-ikel, u sustanzi li jżidu l-kapaċità ta’ taqħqid ta’ l-ikel, inkluża l-formazzjoni ta’ rabtiet bejn il-proteini li jippermettu t-tagħqid ta’ biċċiet ta’ l-ikel f’ikel rikostitwit.25. ‘sustanzi li jħaxxnu’ huma sustanzi li jkabbru l-viskożità ta’ oġġett ta’ l-ikel;26. ‘sustanzi li jittrattaw id-dqiq’ huma sustanzi, għajr għall-emulsjonanti, li jiġu miżjuda mad-dqiq jew ma’ l-għaġina sabiex itejbu l-kwalità tal-ħami tiegħu.L-ANNESS IIIl-lista Komunitarja ta’ l-addittivi ta’ l-ikel approvati biex jintużaw fl-ikel, u l-kondizzjonijiet ta’ l-użu.L-ANNESS IIIIl-lista Komunitarja ta’ l-addittivi ta’ l-ikel approvati biex jintużaw fl-addittivi ta’ l-ikel u fl-enzimi ta’ l-ikel, u l-kondizzjonijiet ta’ l-użu.Parti 1 Il-ġarriera fl-addittivi ta’ l-ikelParti 2 L-addittivi għajr għall-ġarriera fl-addittivi ta’ l-ikelParti 3 L-addittivi fl-enzimi ta’ l-ikelL-ANNESS IVL-ikel tradizzjonali li għalih ċerti Stati Membri jistgħu jkomplu jipprojbixxu l-użu ta’ ċerti kategoriji ta’ addittivi ta’ l-ikelL-Istat Membru | L-ikel | Il-kategoriji ta’ l-addittivi li jistgħu jkomplu jiġu pprojbiti b’mod uffiċjali |Il-Ġermanja | Il-birra tradizzjonali Ġermaniża (“Bier nach deutschem Reinheitsgebot gebraut”) | Kollha għajr il-gassijiet propellanti |Franza | Il-ħobż tradizzjonali Franċiż | Kollha |Franza | It-tartuf tradizzjonali Franċiż ippreservat | Kollha |Franza | Il-bebbux tradizzjonali Franċiż ippreservat | Kollha |Franza | Il-priservijiet tradizzjonali Franċiżi tal-wiżż u tal-papri (“confit”) | Kollha |L-Awstrija | Il-“Bergkäse” tradizzjonali Awstrijak | Kollha ħlief il-preservattivi |Il-Finlandja | Il-“Mämmi” tradizzjonali Finlandiż | Kollha ħlief il-preservattivi |L-Iżvezja Il-Finlandja | Il-ġuleppijiet tal-frott tradizzjonali Svediżi u Finlandiżi | Il-kuluri |Id-Danimarka | Il-“Kødboller” tradizzjonali Daniż | Il-preservattivi u l-kuluri |Id-Danimarka | Il-“Leverpostej” tradizzjonali Daniż | Il-preservattivi (għajr l-aċidu żorbiku) u l-kuluri |Spanja | Il-“Lomo embuchado” tradizzjonali Spanjol | Kollha ħlief il-preservattivi u l-antiossidanti |L-Italja | Il-“Mortadella” tradizzjonali Taljana | Kollha ħlief il-preservattivi, l-antiossidanti, l-aġenti li jaġġustaw il-pH, is-sustanzi li jtejbu t-togħma, l-istabilizzaturi u l-gass ta’ l-ippakkjar |L-Italja | Il-“Cotechino e zampone” tradizzjonali Taljan | Kollha ħlief il-preservattivi, l-antiossidanti, l-aġenti li jaġġustaw il-pH, is-sustanzi li jtejbu t-togħma, l-istabilizzaturi u l-gass ta’ l-ippakkjar |DIKJARAZZJONI FINANZJARJA LEĠIŻLATTIVA1. ISEM IL-PROPOSTA:Proposta għal Regolament tal-Parlament Ewropew u tal-Kunsill dwar l-addittivi ta’ l-ikel.2. IL-QAFAS ABM / EBAIl-qasam/oqsma ta' politika in kwistjoni: Is-Saħħa u l-Ħarsien tal-KonsumaturL-attività/attivitajiet: Is-Sikurezza Alimentari, Saħħet l-Annimali, il-Benessri ta’ l-Annimali u Saħħet il-Pjanti3. IL-LINJI BAĠITARJI3.1. Linji Baġitarji (linji operattivi u linji ta’ assistenza teknika u amministrattiva relatati (ex- linji B..A)) li jinkludu l-intestaturi :17.01.04.05: Is-sikurezza ta’ l-għalf u l-ikel u attivitajiet relatati — In-nefqa għall-ġestjoni amministrattiva.3.2. Tul ta’ zmien ta’ l-azzjoni u l-impatt finanzjarju:Terminu miftuħ3.3. Il-karatteristiċi baġitarji (żid ir-ringieli jekk ikun meħtieġ):Il-linja baġitarja | It-Tip ta' nefqa | Ġdid | Il-kontribut ta’ l-EFTA | Il-kontribuzzjonijiet mill-pajjiżi applikanti | L-intestatura fil-perspettiva finanzjarja |17.01.04.05 | Obblig./ | Diff[29] | LE | LE | LE | Nru 1a |Jista’ jkun utli li jitwettqu studji biex tinġabar id-data, ikun hemm qsim ta’ informazzjoni u jkun ikkoordinat ix-xogħol bejn l-Istati Membri sabiex tiġi żviluppata u aġġornata l-leġiżlazzjoni Komunitarja dwar l-additivi ta’ l-ikel b’mod proporzjonat u effettiv. Din it-tip ta’ nefqa ta' appoġġ, kif indikat taħt il-punti 4.1 u 8.1, hija koperta bir-Regolament (KE) Nru 882/2004 dwar il-kontrolli uffiċjali mwettqa biex tiġi żgurata l-verifika tal-konformità mal-liġi ta’l-għalf u l-ikel, fi ħdan l-ammonti previsti għall-implimentazzjoni tagħha matul l-2007/2013.4. SOMMARJU TAR-RIŻORSI4.1. Riżorsi Finanzjarji4.1.1. Sommarju ta’ l-approprjazzjonijiet għall-impenji (AI) u ta’ l-approprjazzjonijiet għall-ħlasijiet (AĦ)Miljuni EUR (sat-tielet punt deċimali)It-tip ta’ nefqa | Sezzjoni Nru. | Sena n | n + 1 | n + 2 | n + 3 | n + 4 | n + 5 u wara | Total |In-nefqa ta’ l-operat[30] |L-approprjazzjonijiet għall-impenji (AI) | 8.1 | a | 0.1 | 0.05 | 0.05 | 0.05 | 0.05 | 0.05 | 0.35 |L-approprjazzjonijiet għall-ħlasijiet (AĦ) | b | 0.1 | 0.05 | 0.05 | 0.05 | 0.05 | 0.05 | 0.35 |In-nefqa amministrattiva fi ħdan l-ammont ta’ referenza[31] |L-għajnuna teknika u amministrattiva (NDA) | 8.2.4. | c | 0.0 | 0.0 | 0.0 | 0.0 | 0.0 | 0.0 | 0.0 |AMMONT TOTALI TA’ REFERENZA |L-approprjazzjonijiet għall-impenji | a+c | 0.1 | 0.05 | 0.05 | 0.05 | 0.05 | 0.05 | 0.35 |L-approprjazzjonijiet għall-ħlasijiet | b+c | 0.1 | 0.05 | 0.05 | 0.05 | 0.05 | 0.05 | 0.35 |In-nefqa amministrattiva mhix inkluża fl-ammont ta’ referenza[32] |Ir-riżorsi umani u n-nefqa assoċjata (NDA) | 8.2.5. | d |L-ispejjeż amministrattivi, barra l-ispejjeż tar-riżorsi umani u l-ispejjeż assoċjati, li mhumiex inklużi fl-ammont ta’ referenza (NDA) | 8.2.6. | e |In-nefqa finanzjarja totali indikattiva ta’ l-intervenzjoni |TOTAL ta’ l-AI li jinkludi l-ispejjeż tar-Riżorsi Umani | a+c+d+e | 0.1 | 0.05 | 0.05 | 0.05 | 0.05 | 0.05 | 0.35 |TOTAL ta’ l-AĦ li jinkludi l-ispejjeż tar-Riżorsi Umani | b+c+d+e | 0.1 | 0.05 | 0.05 | 0.05 | 0.05 | 0.05 | 0.35 |Id-dettalji dwar il-kofinanzjamentJekk il-proposta tinvolvi l-kofinanzjament mill-Istati Membri, jew minn korpi oħra (jekk jogħġbok speċifika liema), għandha tkun indikata stima tal-livell ta’ dan il-kofinanzjament fit-tabella ta’ hawn taħt (jistgħu jkunu miżjuda linji addizzjonali jekk huma previsti korpi differenti li jipprovdu l-kofinanzjament):Miljuni EUR (sat-tielet punt deċimali)Il-korp ta’ kofinanzjament | Sena n | n + 1 | n + 2 | n + 3 | n + 4 | n + 5 u wara | Total |…………………… | f |TOTAL ta’ l-AI li jinkludi l-kofinanzjament | a+c+d+e+f |4.1.2. Il-kompatibilità mal-Programmazzjoni Finanzjarja( Il-proposta hija kompatibbli ma’ l-ipprogrammar finanzjarju eżistenti.( Il-proposta sejra tinvolvi l-ipprogrammar mill-ġdid ta’ l-intestatura rilevanti fil-perspettiva finanzjarja.( Il-proposta tista’ teħtieġ l-applikazzjoni tad-dispożizzjonijiet tal-Ftehim Interistituzzjonali[33] (i.e. strument ta’ flessibbiltà jew reviżjoni tal-perspettiva finanzjarja).4.1.3. Impatt finanzjarju fuq id-Dħul( Il-proposta ma għandhiex impatt finanzjarju fuq id-dħul( Il-proposta għandha impatt finanzjarju – l-effett fuq id-dħul huwa kif ġej:NB: Id-dettalji u l-osservazzjonijiet kollha li għandhom x’jaqsmu mal-metodu tal-kalkolu ta’ l-effett fuq id-dħul għandhom jintwerew f’anness separatMiljuni ta’ EUR (sa l-ewwel punt deċimali)Qabell-azzjoni[Sena n-1] | Is-sitwazzjoni wara l-azzjoni |In-numru totali ta’ riżorsi umani | 0.4 | 0.4 | 0.4 | 0.4 | 0.4 | 0.4 |5. IL-KARATTERISTIĊI U L-GĦANIJIETId-dettalji tal-kuntest tal-proposta huma meħtieġa fil-Memorandum ta’ Spjegazzjoni. Din is-sezzjoni tad-Dikjarazzjoni Finanzjarja Leġiżlattiva għandha tinkludi l-informazzjoni speċifika komplementari li ġejja:5.1. Il-ħtieġa li għandha tintlaħaq f'qasir żmien jew fit-tulIl-leġiżlazzjoni dwar l-addittivi ta' l-ikel hija armonizzat fi ħdan l-UE. Bħalissa hemm madwar 330 addittiv ta’ l-ikel permissibbli skond il-leġiżlazzjoni u r-rikjesti sabiex jiġu permessi addittivi addizzjonali jew użi ġodda għall-addittivi qegħdin jitressqu kontinwament. Meta jiġu assessjati l-addittivi l-ġodda u l-użi addizzjonali ta' l-addittivi, id-dejta dwar l-użu hija meħtieġa għad-deċiżjonijiet li jimmaniġġjaw ir-riskju.Sabiex tiġi assigurata l-proporzjonalità tal-miżuri implimentattivi li se jittieħdu fil-qafas tar-regolament propost u sabiex jiġu ssodisfati l-għanijiet tar-Regolament (KE) 882/2004 dwar il-kontrolli uffiċjali ta’ l-għalf u l-ikel, ikunu għaldaqstant meħtieġa l-istrumenti li ġejjin:• Database adattata għall-ġbir u l-ħażna ta’ l-informazzjoni kollha konnessa mal-leġiżlazzjoni Kommunitarja dwar l-addittivi ta’ l-ikel,• l-organizzazzjoni ta’ l-istudji neċessarji għat-tħejjija u l-iżvilupp tal-leġiżlazzjoni dwar l-addittivi ta’ l-ikel,• l-organizzazzjoni ta’ l-istudji neċessarji sabiex jiġu armonizzati l-proċeduri, il-kriterji tat-teħid tad-deċiżjonijiet u l-ħtiġijiet ta’ dejta, sabiex jiġi ffaċiltat il-mod kif il-ħidma tinqasam bejn l-Istati Membri u sabiex tiġi żviluppata gwida f'dawn l-oqsma5.2. Il-valur miżjud ta’ l-involviment tal-Komunità u l-koerenza tal-proposta ma’ strumenti finanzjarji oħra u sinerġija possibbliId-dejta u l-informazzjoni miksuba se jgħinu sabiex jiżguraw l-aħjar protezzjoni ta' saħħet il-konsumatur filwaqt li jippermettu lill-industrija tkompli tiżviluppa u tuża l-addittivi ta’ l-ikel.Fis-suq armonizzat dan jista' jinkiseb biss permezz ta' strateġija koordinata li tippermetti l-iskambju ta' informazzjoni komparabbli bejn l-Istati Membri.5.3. L-għanijiet, ir-riżultati mistennija u l-indikaturi relatati tal-proposta fil-kuntest tal-qafas ABML-għan 1: Il-ħolqien u l-manteniment ta’ database u l-organizzazzjoni ta’ l-istudji relatati b'kollaborazzjoni ma’ l-organizzazzjonijiet esterni li għandhom jintgħażlu permezz ta' proċeduri adatti.L-għan 2: Li jiġi żgurat li l-użu ta' l-addittivi ta' l-ikel ma jwassalx għal riskji mhux aċċettabbli għall-konsumatur u li fl-istess waqt l- industrija ma tittaqqalx b’piżijiet bla bżonn.L-għan 3: Li jittieħdu deċiżjonijiet dwar l-immaniġġjar tar-riskji msejsa fuq estimi xierqa tal-konsum permezz ta’ database ċentralizzata li jkun fiha informazzjoni aġġornata dwar il-kompożizzjoni u l- użu ta’ l-addittivi ta’ l-ikel.5.4. Metodu ta’ l-implimentazzjoni (indikattiv)Hawn taħt uri l-metodu(i)[35] magħżul/a għall-implimentazzjoni ta’ l-azzjoni.X Ġestjoni ĊentralizzataX direttament mill-Kummissjoni( indirettament b’delega lil:( Aġenziji eżekuttivi( korpi mwaqqfa mill-Komunitajiet kif imsemmija fl-Artikolu 185 tar-Regolament Finanzjarju( korp/i nazzjonali tas-settur pubbliku/korpi b’missjoni ta’ servizz pubbliku( Ġestjoni konġunta u deċentralizzata( ma’ l-Istati Membri( ma’ Pajjiżi Terzi( Ġestjoni konġunta ma’ organizzazzjonijiet internazzjonali (speċifika liema)Kummenti rilevanti:6. MONITORAĠĠ U EVALWAZZJONI6.1. Sistema ta' sorveljanzaIl-kontenut tad- database u l-konklużjonijiet tar-riżultati ta' l-istudji jistgħu jiġu mmonitorjati permezz ta' l-uża tagħhom għall-proponiment ta’ miżuri implimentattivi tajbin. Il-Kumitat Permanenti dwar il-Katina Alimentari u s-Saħħa ta’ l-Annimali se jservi ta’ strument bażiku.6.2. L-evalwazzjoni6.2.1. Evalwazzjoni ex-anteIn-nefqa antiċipata mhijiex sinifikanti u għalhekk id-dejta għal evalwazzjoni ex ante mhijiex preżentement disponibbli.6.2.2. Miżuri meħuda wara evalwazzjoni intermedjarja/ex-post (tagħlimiet miksuba permezz ta’ esperjenzi simili fl-imgħoddi)6.2.3. It-termini u l-frekwenza ta’ l-evalwazzjoni fil-ġejjieniJinsabu għaddejjin bħalissa fir-rigward tal-ħtieġa li jsiru proposti għall-miżuri implimentattivi.7. IL-MIżURI TA’ KONTRA L-FRODI8. DETTALJI TAR-RIŻORSI8.1. L-għanijiet tal-proposta f’termini ta’ l-ispiża finanzjarja tagħhomApproprjazzjonijiet għall-impenji f’miljuni ta’ EUR (sat-tielet punt deċimali)Sena n | Sena n+1 | Sena n+2 | Sena n+3 | Sena n+4 | Sena n+5 |Uffiċjali jew staff temporanju[39] (17 01 01) | A*/AD | 0.2 | 0.2 | 0.2 | 0.2 | 0.2 | 0.2 |B*, C*/AST | 0.2 | 0.2 | 0.2 | 0.2 | 0.2 | 0.2 |Staff iffinanzjat[40] taħt l-Artikolu XX 01 02 |Staff ieħor iffinanzjat[41] taħt l-Artikolu XX 01 04/05 |TOTAL | 0.4 | 0.4 | 0.4 | 0.4 | 0.4 | 0.4 |8.2.2. Deskrizzjoni tal-kompiti li jirriżultaw mill-azzjoniL-eżaminazzjoni tar-rapporti tekniċi u finanzjarji, il-preparazzjoni ta' l-impenji u l-passaġġ għall-ħlas8.2.3. Is-sorsi tar-riżorsi umani (statutorji)Meta jissemma’ iktar minn sors wieħed, jekk jogħġbok indika n-numru ta’ postijiet li joriġinaw minn kull wieħed minnhomX Karigi attwalment allokati lill-ġestjoni tal-programm li għandhom jinbidlu jew jiġu estiżi( Karigi allokati minn qabel fi ħdan l-eżerċizzju APS/PDB għas-sena n( Karigi li għandhom jintalbu fil-proċedura APS/PDB li jmiss( Karigi li għandhom jiġu organizzati mill-ġdid permezz tar-riżorsi eżistenti fi ħdan is-servizz ta’ tmexxija (rijallokazzjoni interna)( Karigi meħtieġa għas-sena n għalkemm mhumiex previsti fl-eżerċizzju APS/PDB għas-sena kkonċernata8.2.4. Nefqa amministrattiva oħra inkluża fl-ammont ta’ referenza (XX 01 04/05 –Nefqa fuq il-ġestjoni amministrattiva)Miljuni EUR (sat-tielet punt deċimali)Il-linja baġitarja (numru u intestatura) | Sena n | Sena n+1 | Sena n+2 | Sena n+3 | Sena n+4 | Sena n+5 u wara | TOTAL |Assistenza teknika u amministrattiva oħra: |intra muros |extra muros |It-total ta’ l-għajnuna teknika u amministrattiva |8.2.5. L-ispiża finanzjarja tar-riżorsi umani u l-ispejjeż assoċjati li mhumiex inklużi fl-ammont ta’ referenzaMiljuni EUR (sat-tielet punt deċimali)Tip ta’ riżorsi umani | Sena n | Sena n+1 | Sena n+2 | Sena n+3 | Sena n+4 | Sena n+5 u wara |L-uffiċjali u l-istaff temporanju (XX 01 01) |L-istaff iffinanzjat skond l-Artikolu XX 01 02 (awżiljaru, END, staff bil-kuntratt, eċċ.) (speċifika l-linja baġitarja) |L-ispiża totali tar-Riżorsi umani u l-ispejjeż assoċjati (li MHUMIEX fl-ammont ta’ referenza) |Kalkolu - Uffiċjali u Aġenti Temporanji |Għandha ssir referenza għall-Punt 8.2.1, jekk applikabbli |Kalkolu - Staff iffinanzjat skond l-Artikolu XX 01 02 Għandha ssir referenza għall-Punt 8.2.1, jekk applikabbli |8.2.6. Infiq amministrattiv ieħor mhux inkluż fl-ammont ta' referenza Miljuni EUR (sat-tielet punt deċimali) |Sena n | Sena n+1 | Sena n+2 | Sena n+3 | Sena n+4 | Sena n+5 u wara | TOTAL |XX 01 02 11 01 – Missjonijiet |XX 01 02 11 02 – Laqgħat u Konferenzi |XX 01 02 11 03 – Kumitati[43] |XX 01 02 11 04 – Studji u konsultazzjonijiet |XX 01 02 11 05 – Sistemi ta’ l-Informatika |2. Total tan-Nefqa ta’ Ġestjoni Oħra(XX 01 02 11) |3. Infiq ieħor ta’ natura amministrattiva (speċifika filwaqt li tindika l-linja baġitarja) |Nefqa Amministrattiva totali, ħlief tar-riżorsi umani u l-ispejjeż assoċjati (li MHUMIEX inklużi fl-ammont ta’ referenza) |Kalkolu - Spejjeż amministrattivi oħra li mhumiex inklużi fl-ammont ta’ referenza |[1] ĠU C [x], [x], p. [x][2] ĠU C [x], [x], p. [x][3] ĠU L 186, tat-30.6.1989. Id-Direttiva kif emendata l-aħħar bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1).[4] ĠU L […], jj/xx/ssss, p. […].[5] ĠU L 178, tat-28.7.1995, p. 1. Id-Direttiva kif emendata l-aħħar bid-Direttiva 2004/46/KE (ĠU L 114, tal-21.4.2004, p. 15).[6] ĠU L 226, tat-22.9.1995, p. 1. Id-Direttiva kif emendata l-aħħar bid-Direttiva 2004/47/KE (ĠU L 113, ta’ l-20.4.2004, p. 24).[7] ĠU L 339, tat-30.12.1996, p. 1. Id-Direttiva kif emendata l-aħħar bid-Direttiva 2004/45/KE (ĠU L 113, ta’ l-20.4.2004, p. 19).[8] ĠU L [x], [x], p. [x][9] ĠU L 31, ta’ l-1.2.2002, p. 1. Ir-Regolament kif emendat bir-Regolament (KE) 1642/2003 (ĠU L 245, tad-29.9.2003, p. 4).[10] ĠU L 268, tat-18.10.2003, p. 1.[11] ĠU L 208, ta’ l-24.7.1992, p. 1. Ir-Regolament kif emendat l-aħħar bir-Regolament (KE) Nru 806/2003 (ĠU L 122, tas-16.5.2003, p. 1).[12] ĠU L 208, ta’ l-24.7.1992, p. 9. Ir-Regolament kif emendat l-aħħar bir-Regolament (KE) Nru 806/2003.[13] ĠU L 184, tas-17.7.1999, p. 23.[14] ĠU L 165, 30.4.2004, p. 1. Verżjoni kkoreġuta (ĠU L 191, 28.5.2004, p. 1).[15] ĠU L 115, tal-11.11.1962 p. 2645/62. Id-Direttiva kif emendata l-aħħar bid-Direttiva 95/45/KE (ĠU L 226, tat-22.9.1995, p. 1).[16] ĠU 22, tad-9.2.1965, p. 373. Id-Direttiva kif emendata l-aħħar bid-Direttiva tal-Kummissjoni 96/77/KE (ĠU L 339, tat-30.12.1996, p. 1).[17] ĠU L 223, ta’ l-14.8.1978, p. 7. Id-Direttiva kif emendata bid-Direttiva tal-Kummissjoni 92/4/KE (ĠU L 55, tad-29.2.1992, p. 96).[18] ĠU L 223, ta’ l-14.8.1978, p. 30. Id-Direttiva kif emendata l-aħħar bid-Direttiva tal-Kummissjoni 96/77/KE.[19] ĠU L 257, ta’ l-10.9.1981. p 1.[20] ĠU L 40, tal-11.2.1989, p. 27. Id-Direttiva kif emendata l-aħħar bir-Regolament (KE) Nru 1882/2003 tal-Parlament Ewropew u tal-Kunsill.[21] ĠU L 237, ta’ l-10.9.1994, p. 3. Id-Direttiva kif emendata l-aħħar bir-Regolament (KE) 1882/2003.[22] ĠU L 237, ta’ l-10.9.1994, p. 13. Id-Direttiva kif emendata l-aħħar bir-Regolament (KE) 1882/2003.[23] ĠU L 61, tat-18.3.1995, p. 3. Id-Direttiva kif emendata l-aħħar bir-Regolament (KE) 1882/2003.[24] ĠU L 48, tad-19.2.1997, p. 13.[25] ĠU L 84, tat-28.3.2002, p. 69.[26] ĠU L 330, tal-5.12.1998, p. 32.[27] ĠU L 268. ta’ l-24.9.1991, p. 69.[28] ĠU L 121, tas-16.5.1991, p.11.[29] Approprijazzjonijiet differenzjati.[30] In-nefqa ma taqax taħt il-Kapitolu xx 01 tat-Titolu xx ikkonċernat.[31] Nefqa fi ħdan l-Artikolu xx 01 04 tat-Titolu xx.[32] Nefqa skond il-Kapitolu xx 01 minbarra l-Artikoli xx 01 04 jew xx 01 05.[33] Ara l-punti 19 u 24 tal-Ftehim Interistituzzjonali.[34] Kolonni addizzjonali għandhom jiżdiedu jekk meħtieġa i.e. jekk l-azzjoni ddum aktar minn 6 snin.[35] Jekk jiġi indikat aktar minn metodu wieħed jekk jogħġbok agħti dettalji addizzjonali fit-taqsima "Kummenti Rilevanti" ta' dan il-punt.[36] Kif deskritt fis-Sezzjoni 5.3.[37] Il-ħolqien tad- database .[38] L-aġġornament u l-manteniment tad- database , u l-organizzazzjoni ta' l-istudji relatati.[39] L-ispiża MHIJIEX koperta mis-somma ta’ referenza.[40] L-ispiża MHIJIEX koperta mis-somma ta’ referenza.[41] Spiża li hija inkluża fl-ammont ta' referenza.[42] Għandha ssir riferenza għad-dikjarazzjoni finanzjarja leġiżlattiva speċifika għall-Aġenzija(i) Eżekuttiva(i) kkonċernata(i).[43] Speċifika t-tip ta' kumitat u l-grupp li għalih jappartjeni.